Кандай килиб ноширлик фаолияти учун лицензия олиш мумкин? – Дарё уз Янгиликлар\nГлавная / Жамият / Кандай килиб ноширлик фаолияти учун лицензия олиш мумкин?\n29.12.2019\tЖамият Comments Off on Кандай килиб ноширлик фаолияти учун лицензия олиш мумкин? 71 Показы\nНоширлик фаолиятини лицензиялаш буйича давлат хизмати курсатишнинг маъмурий регламенти тасдикланди.\nNorma’нинг ёзишича, ноширлик фаолиятини лицензиялаш буйича давлат хизмати юридик ва жисмоний шахсларга факат давлат хизматлари марказлари ёки Ягона интерактив давлат хизматлари портали (ЯИДХП) оркали курсатилади.\nМаъмурий регламентга мувофик давлат хизмати Давлат хизматлари марказлари ёки ЯИДХП оркали Президент Администрацияси хузуридаги Ахборот ва оммавий коммуникациялар агентлиги (лицензияловчи орган) томонидан амалга оширилади\nдавлат хокимияти ва бошкарув органлари, судлар, прокуратура органлари томонидан расмий материаллар, норматив хужжатлар тупламлари ва бошка хужжатларни нашр этишда;\nкорхоналар, ташкилотлар, укув юртлари ва илмий муассасалар томонидан уз фаолияти учун зарур булган ва кулёзма хукуклари билан оммавий равишда таркатиш ёки купайтириш учун мулжалланмаган материалларни нашр этишда;\nмазкур оммавий ахборот воситалари тахририятлари томонидан босма оммавий ахборот воситаларини нашр этишда талаб килинмайди.\nНоширлик фаолиятини амалга ошириш хукукига лицензиялар чекланмаган муддатга берилади.\nКуйидагилар лицензия талаблари ва шартлари хисобланади:\nноширлик фаолияти сохасидаги конун хужжатларига ва техник жихатдан тартибга солувчи хужжатлар талабларига мажбурий риоя этиш;\nурушни таргиб килиш, давлат тузумини конституцияга хилоф равишда узгартириш, мамлакатда хавфсизликни ва ижтимоий-сиёсий баркарорликни, миллатлараро ва динлараро тотувликни бузиш, Узбекистон тугрисида нотугри ахборотларни таркатиш хамда унинг тарихий, маданий ва маънавий кадриятларини бузиб курсатиш учун фойдаланиш максадида матбаа махсулотларини нашр этиш ва таркатишга йул куймаслик;\nноширлик фаолиятини амалга ошириш учун зарур булган тегишли моддий-техник база, асбоб-ускуналар ва техника воситаларининг мавжудлиги;\nлицензияда курсатилган ихтисос буйича ноширлик фаолиятини амалга ошириш;\nноширлик-матбаа сифатининг конунчиликда белгиланган талаблар ва стандартларга мувофиклигини таъминлаш;\nмуаллифлик хукукига риоя килиш;\nлицензия даъвогари томонидан тайёрланган матбаа махсулотларининг (шу жумладан, мазкур махсулот таркибига кирган асарларнинг) нусхалари, тайёрланган нусхалар сони, шунингдек лицензия даъвогари ёхуд буюртмачининг нашр этишга хукукини (лицензия даъвогари томонидан муаллифлик хукукларига риоя килиниши) тасдикловчи хужжатлар хисобининг юритилиши;\nлицензия даъвогари томонидан ноширлик фаолиятининг ёнгин хавфсизлиги коидалари, санитария-гигиена нормалари, мехнатни (ишлаб чикаришни) мухофаза килиш талабларига жавоб берадиган бино ва хоналарда амалга оширилиши;\nюридик шахс штатида тегишли олий ёки урта махсус маълумотга ва ноширлик ишида камида 3 йиллик иш тажрибасига эга булган камида бир нафар ходимнинг мавжудлиги.\nДавлат хизматини курсатиш учун 2 баравар базавий хисоблаш микдорида йигим ундирилади. ЯИДХП оркали мурожаат этилганда йигим суммасининг 90%и ундирилади.\nТушган йигимларнинг суммалари куйидаги тартибда таксимланади:\nЛицензияни кайта расмийлаштиришда лицензия даъвогарининг лицензия бериш тугрисидаги суровномаси куриб чикилганлиги учун назарда тутилган сумманинг 50 фоизи микдорида йигим ундирилади.\nЛицензия даъвогари хабарномани олган кундан бошлаб 3 ой ичида 10 баравар базавий хисоблаш микдорида давлат божи туловини ахборот-коммуникация тизимлари оркали амалга оширади. ЯИДХП оркали мурожаат этилганда давлат божи суммасининг 90 фоизи ундирилади.\nБолалар адабиётлари, шунингдек, ногиронлиги булган шахслар учун мулжалланган махсулотлар чоп этишга ихтисослашган нашриётлар лицензия берганлик учун давлат божи тулашдан озод килинади.\nДавлат божи куйидаги тарзда таксимланади:\nДавлат божи тулови белгиланган муддатларда амалга оширилмаслиги лицензияловчи орган томонидан лицензиянинг бекор килиниши учун асос булади. Бунда лицензия даъвогари лицензияни олиш учун умумий тартибда кайта мурожаат килиш хукукига эга булади.\nЛицензия беришни “Фаолиятнинг айрим турларини лицензиялаш тугрисида”ги Конуннинг 17-моддасида курсатилган сабаблар асосида рад этишлари мумкин. Лицензия беришни бошка асосларга кура рад этиш такикланади.\nПред. Ахмадбой Турсуновга тегишли булган 10та мулк савдога чикарилди\nСледующая Трамп ирокликларни Эронга каршилик курсатишга чакирди


АҚШдаги McDonald's бургерларидан қурт чиқди » Ўзбекистон янгиликлари – Zamin.uz\n04:40 Тил  Ўзбекча\n27-08-2016 | 11:35\nZAMIN.UZ / Жамият / 27 Август 2016 года225\nАҚШдаги McDonald's бургерларидан қурт чиқди\nАмериканинг Кентукки штатида фаолият юритувчи McDonald's тамаддихонасига кирган икки мижоз ошхона бургеридан қурт чиққани ҳақида маълум қилишди. Бу ҳақда Associated Press агентлигига асосланиб Kun.uz нашри хабар берди.Мэйфилдда яшовчи Мэдисон Стивенснинг айтишича, у тамаддихонада ўзи ва бир ёшли фарзанди учун таом буюртма берган. Таом келтирилгач, уни тановул қилмоқчи бўлганида бургер ичидан қурт чиқиб келган. Шундан сўнг, Мэдисон тармоқ раҳбариятига мурожаат қилган, улар товон сифатида 10 долларлик McDonald's ҳадя картасини беришган. Штатнинг Драффенвилл шаҳрилик Лэйси Жо Ловетт ҳам McDonald's бургерида қурт чиққанини айтмоқда. Тармоқ вакиллари, компанияда суриштирув ишлари олиб борилаётгани, айбдорларга чоралар кўрилишини маълум қилишган.


Валюталар курси: доллар, рубль тепага, евро эса пастга - 18.01.2021, Sputnik Ўзбекистон\nМарказий банк хорижий валюталарнинг сўмга нисбатан янги қийматини белгилади. Доллар курси ўтган ҳафтага нисбатан 27,61 сўмга кўтарилди. 18.01.2021, Sputnik Ўзбекистон\nТОШКЕНТ, 18 янв — Sputnik. Марказий банк хорижий валюталарнинг сўмга нисбатан 19 январдан бошлаб янги қийматини белгилади.Россия рубли ҳам 1,37 сўмга кўтарилди ва 142,66 cўмни ташкил қилди.Евро эса 113,50 сўмга пастлади ва 12 682,88 сўмни ташкил қилди.\nдоллар, ўзбекистон, валюта курслари, валюта\n14:07 18.01.2021 (янгиланди: 20:28 02.04.2021)


Самара сафари фожеа билан тугади\nНурбек Яқинда Россиянинг Самара шаҳрида номаълум шахслар томонидан ўлдирилган самарқандлик Акобир Абдураҳмоновнинг жасадини ота-онаси уйига олиб келди. Марҳумнинг уч фарзанди етим қолди.\nМарҳумнинг отаси Толиб Абдураҳмоновнинг айтишича, ўғли Акобир бундан қарийб тўрт йил илгари Самарага ишга кетган. У шу йилнинг февралида уйига қайтишни режалаштирган эди.\nРоссияда А.Абдураҳмонов билан ишлаган Марат Қўзиевнинг билдиришича, қотиллик ўтган йил декабрь ойининг учинчи ўн кунлигида содир бўлган. Ўлик анча вақт ўтгандан кейин топилган. Марҳумнинг 3 минг доллар пулини олиш учун жонига қасд қилишган. Жасадни Ўзбекистонга олиб келиш учун зарур ҳужжатларни расмийлаштиришга қарийб икки ой вақт кетган. Жорий йилнинг 14 февралида тобут очилмай туриб, жасад ерга қўйилган.\nХабарларга қараганда, Самарқанднинг Ғафур Ғулом номидаги маҳалласидан Россияга иш излаб кетганлардан, А.Абдураҳмоновни қўшиб ҳисоблаганда, сўнгги икки ой давомида олти кишининг жасади келган. Шаҳарнинг бошқа маҳалла ва гузарларида ҳам шундай воқеалар тез-тез содир бўлмоқда.\nВилоят маҳалла оқсоқоллари кенгаши масъулларидан бирининг таъкидлашича, 2003 йилда биргина Самарқанд вилоятига Россиядан юздан ортиқ жасад олиб келинган.\nИнсон ҳуқуқларини ҳимоя қилиш мустақил ташкилоти Самарқанд вилояти бўлими раиси Комил Ашуров ҳар бир давлат ўз фуқароларини у қайси мамлакатда бўлишидан қатьий назар ҳимоя қилиши лозимлигини билдирди. Унинг айтишича, бу қоида Конституцияда ҳам белгиланган бўлса-да, амалда ижроси кўринмаётир. Агар ҳукумат хорижда ишлаётганларнинг ҳимоясини зиммасига олмаса, темир тобутлар сони ортиб бораверади, деди К.Ашуров.


Ҳозирги давр матбуоти | Страница 7 из 60 | www.ziyouz.uz\nБош саҳифа Матбуот Ҳозирги давр матбуоти (7)\nЧоп этилган 11.03.2015 11.03.2017 МуаллифZiyouz.uz\nХалқаро ЮНЕСКО ташкилотининг 1995 йил бўлиб ўтган бош конференциясида “Толерантлик тамойиллари декларацияси” қабул қилинган эди. Кўп ўтмай бу декларацияга аъзо бўлган мамлакатлар сони 185 тага етди. Ватанимиз Ўзбекистон ҳам улар сафидан ўрин олди. Хўш, толерантлик нима дегани? Бу сўз қандай давоми…\nЎтган 2012 йил бошқа соҳалар каби театр санъати соҳасида ҳам сермаҳсул йил бўлди. Маънавий-маърифий тарғибот соҳасида мамлакатимиз бўйлаб юзлаб ижодий учрашувлар уюштирилди. Халқаро ва Республика миқёсидаги фестиваллар ўтказилиб, улар доирасида илмий-амалий конференциялар ўтказилди. Ўтган йили театрларда турли мавзу ва жанрларда давоми…\nТошкент, Тошкент!.. Ассалом, эски қадрдоним! Ўн етти йилдан бери кўришмабмиз. Аввало, мени таниганинг учун ташаккур! Сени кўриб, жуда кўп воқеаларни ёдга олдим. Умуман олганда, хотира бу – одамга берилган энг катта яхшилик ва худди шундай ёмонлик ҳам. Чунки хотира – давоми…\nЧоп этилган 10.03.2015 МуаллифZiyouz.uz\nКейинги пайтлари Фахриёр, Абдували Қутбиддин, Баҳром Рўзимуҳаммадни кўп ўқийман, уларнинг нима демоқчи эканини тўлиғича тушунаман десам, уйдирма бўлар, лекин таъсирланаман. Мутолаада хаёлим очилиб, бошқа, қандайдир ишора маконларга кетиб қолади, кўнглим бошқа бир дунёга сайрга чиққандек, бир оз таажжубда қарайман: нималар давоми…\nАдҳамбек Алимбеков …Ўзимиздан қачон чиқади? (2012)\nҲар бир халқнинг маънавияти бошқа халқлар адабиёти, санъатидан баҳраманд бўлиш туфайли қувватланиб боради. Бу борада бадиий таржиманинг аҳамияти беқиёсдир. Ўзбек ўқувчилари дунё адабиёти дурдоналаридан кўплаб намуналарни она тилида ўқимоқдалар. Эндиликда ўзбек адабиётининг яхши намуналарини жаҳон китобхонларига аввалгидан-да кўпроқ етказиш мавриди давоми…\nБироқ жаҳон адабиётидан ўзбек тилига ва ўзбек адабиётидан дунё тилларига ўгирилган кўплаб таржима асарлари ҳали-ҳануз ўз баҳосини олгани йўқ. Бу таржималарнинг айримлари ҳақидагина тақриз ва мақолалар ёзилди, холос. Таниқли адабиётшунос олим ва таржимон Иброҳим Ғафуровнинг жасорати, машаққатли меҳнати самараси ўлароқ давоми…\nБу воқеани айтиб берсамми, йўқми ё тарихий обидаларимизга ҳурматимиз катта, осори атиқаларимизни ниҳоятда эъзозлаймиз деганимиз билан аслида, аҳволимиз шундай деб ўкиниб юравериш керакми деган иштибоҳларга бораман. Йўқ, айтмасам бўлмас экан, энди фойдаси йўқдир, лекин кўпчилик билиб қўйгани яхши. Кейин, яна давоми…\nЧоп этилган 02.03.2015 МуаллифZiyouz.uz\nI Роз айтиш учун суҳбатдош топиш мумкин, аммо дардкаш топиш қийин. Бугун имкон туғилганда бор дардимни “Ёшлик”ка тўкиб солмоқчиман, “Санггисополтош” шунга ишора. Онам раҳматли сўзлаб берган эртаклар орасида “Санггисополтош” ҳам бор эди: Санггисополтош, Сен менга йўлдош Мен сенга дардим айтайин… давоми…\nТурсунбой Адашбоев. Устозлардан юққан «нуқсон» (2013)\nЧоп этилган 28.02.2015 МуаллифZiyouz.uz\nКечагидек эсимда, биринчи машқим олтинчи синфда ўқиётганимда “Тонг юлдузи” (собиқ “Ленин учқуни”) газетасида босилган эди. “Қирғизистон ҳақиқати” республика газетасида ҳажвий шеърлар учун эълон қилинган танловда иккинчи ўринни олганимдан сўнг мусаҳҳиҳ бўлиб ишлашга таклиф қилишган. 1958 йилнинг май ойи эди. Муҳарриримиз давоми…\nКўп учрашувларда такрор ва такрор “Болалигингиз қандай ўтган”, “Шоир бўлишни болаликдан орзу қилганмисиз”, “Болалигингиз ҳақида ҳам гапириб беринг” деган саволлар ёғилади. Ҳамма нарса муқоясада, қиёсан солиштирилганда аён бўлади, билинади. Жумладан давру замонлар ҳам. Ақлимни таниган пайтим деб беш ёшимни оладиган давоми…\n7-саҳифа. Жами: 60Боши«3456789101112»Охири


АҚШ Мудофаа вазири маслаҳатчиси Ричард Перл пайшанба куни истеъфо берди.\n16 январ 2021, Тошкент вақти: 08:11\nПерл шу пайтгача Пентагонда муҳим лавозим ҳисобланган мамлакат мудофаа сиёсати бўйича комиссияга раҳбарлик қилиб келаётган эди. Унинг ишдан кетишига газеталарда пайдо бўлган айрим хабарлар сабабчи бўлган. Ўша хабарларда айтилишича, гўёки Ричард Перл Саудия Арабистонилик икки ишбилармон билан тил бириктирган. Аммо, Перл бу маълумотни рад этди.


Узук ҳақида батафсил: суннат, жоиз эмас, ҳаром... (учинчи мақола) | Azon.uz - Ахборот-таҳлилий портал\nУзук ҳақида батафсил: суннат, жоиз эмас, ҳаром... (учинчи мақола)\n1196 23:00 10.01.2020\nТанага сув етишига монелик қиладиган ҳар бир тўсиқ узукка ҳамл қилинади. Бу иш муҳим бўлиб, кўпинча аксарият инсонлар, хусусан аёллар унга бепарво бўладилар.\nНиқоб ва баъзи юзга қўйиладиган бўёқлар каби.\nУзукни маййит билан дафн қилиш молни беҳуда сарф қилиш бўлади. Молни беҳуда сарф қилиш ҳақида қайтариқлар келган. Бунда шаҳид ҳам бошқаси ҳам тенгдир.\nМаййит билан кафандан бошқа бирор нарса дафн қилинмайди. Чунки, кафан сатр аврат ҳисобланади. Аммо, узук сатр ҳисобланмайди.\n“Набий соллаллоҳу алайҳи васаллам аёлларга ўхшаб либос кийган эркакни ва эркакларга ўхшатиб либос кийган аёлни лаънатладилар”. Абу Довуд ва Насаий ривоят қилганлар.\nТарих узук Расулуллоҳ соллаллоҳу алайҳи васаллам Суннат Илм\n636 20:30 05.06.2020\n670 13:30 05.06.2020\n1380 08:00 05.06.2020\nНавоий ижодида ҳадис ва ҳикмат\n265 06:30 05.06.2020\n770 19:00 04.06.2020


Ўзбекистонда мобил интернет кўлами ортмоқда\n01 декабр 2020, Тошкент вақти: 19:49\nЎзбекистонда мобил алоқа орқали интернетдан фойдаланувчи абонентлар сони 1.3 миллион кишига етди.\nУяли алоқа операторлари томонидан кўрсатилаётган интернет хизмати кўлами эса 2008 йилда 5.5 миллиард сўмни ташкил этган, дея хабар қилди CA-NEWS анетлиги.\nМобил телефон ёрдамида интернетдан фойдаланувчиларнинг асосий қисми Тошкент ва бошқа йирик шаҳарларда жойлашган.\nШунингдек, маълум бўлишича, 2009 йилнинг 1 январига қадар Ўзбекистонда маълумотларни тарқатиш тармоғи, жумладан интернет хизмати кўрсатиш лицензиясига эга бўлган субъектлар сони 200 тага етган.\nАйни пайтда Ўзбекистон алоқа ва ахборотлаштириш агентлигига кўра, 2009 йилнинг 1 апрелига қадар мамлакатда уяли алоқа хизматидан фойдаланувчилар сони 13 миллион 150 минг киши ҳамда интернет фойдаланувчилар сони 2.5 миллион кишига етган.


«У Швейцариядаги миллонлари учун курашмоқчи» – Гулнора Каримова иши бўйича муҳим маълумот эълон қилинди - EFFECT.UZ\nЎзбекистоннинг биринчи Президенти Ислом Каримовнинг тўнғич қизи Гулнора Каримовага нисбатан бошланган суд жараёни тўққиз йил ўтган бўлса-да, Швейцария судлари ушбу ишлар билан шуғулланишда давом этмоқда. Бу ҳақда “Le Temps” нашрига таяниб, “Qalampir.uz” хабар бермоқда.\n“2016 йилда вафот этган Ислом Каримовнинг қизи ўз ватанида 13 йиллик қамоқ жазосини ўтамоқда.\nБу тўсиқлар унинг адвокатларига, ҳатто улар давлат томонидан тайинланган бўлса ҳам, унинг ҳуқуқларини ҳимоя қилиш ва Швейцарияда ушлаб турилган юз миллионлаб франкларнинг мусодара қилинишининг олдини олишга тўсқинлик қилмайди”, – деб ёзди “Le Temps” нашри журналисти Марк Геня.\nМаълум бўлишича, 2021 йил 7 ва 8 сентябрь кунлари адвокат Фанни Маргайраз 2019 йилнинг июнь ойидан буён биринчи марта аёллар қамоқхонасида сақланаётган Гулнора Каримова билан кўришишга муваффақ бўлган.\nҚайд этилишича, июль ойида Федерал жиноят суди 49 ёшли Гулнора Каримованинг қисман Гибралтардаги Такилант компаниясига тегишли бўлган, Швейцарияда сақланаётган 550 миллион франкни мусодара қилиш ҳақидаги эътирозини кўриб чиққан.\nТаъкидланишича, мусодара қилиш учун апелляция берилган, натижада Гулнора Каримованинг ёрдамчиси судланган ва ҳозирда у ҳам панжара ортига равона бўлган.\nШунингдек, июль ойида Швейцария Конфедерацияси Прокуратураси Гулнора Каримованинг шахсий гвардиясининг тўртинчи аъзосига ҳукм чиқарди.\nПул ювиш ва ҳужжатларни қалбакилаштиришда айбдор деб топилган Шоҳруҳ С. 79 кунлик қамоқ жазосига ҳукм қилинди.\nМаълумотларга кўра, у 2012 йил 30 июлда Женевадаги Cорнавин меҳмонхонасида дўсти билан бирга ҳибсга олинган.\nФедерал полиция уларнинг 2 та компьютерини, 11 та мобил телефонини ва бешта флеш-дискини олиб қўйган.\nТергов шуни кўрсатадики, Гулнора Каримова 7 та Швейцария банки ва 8 та сейфдаги 30 та ҳисобни назорат қилади”, – дейилган нашрда.\nМаълумотларга кўра, уюшган тўда аъзоларининг мақсади Гулнора Каримованинг ҳашаматли турмуш тарзини сақлаб қолиш бўлган.\nШоҳруҳ С. 2010 йилдан 2012 йилгача ярим миллиард франкга яқин бўлган маблағларни назорат қилганини тан олган. Айнан у Гулнора Каримовага 2009 йилда Колонида 18,2 миллион франкга вилла сотиб олишга рухсат бериш учун Латвия банкидан ипотека кредити олган. Ниҳоят, у сейфларни очди, у ерда, хусусан, печене қутисида 3,8 миллион доллар пул сабр-тоқат билан ўз вақтини кутиб турарди”, – деб ёзилган мақолада.\nБу сейфлардаги пуллар қимматбаҳо заргарлик буюмлари, машиналарни сотиб олишга сарфланган.\nМақолада Zeromax компаниясининг Каримовага тегишли экани ҳақида тарқалган миш-мишларга тўхталиб ўтилган.\nZeromax Гулнора Каримовага тегишли эканига кўпдан бери ишонишган. Аммо, 2020 йилда Гулнора Каримова унинг бенефициари экани исботланмади”, – дейилган мақолада.\nМаълумотларга кўра, Гулнора Каримова Тошкент вилояти Зангиота туманида жойлашган 21-сонли жазони ўташ колониясида сақланмоқда. У колонияга 2019 йилнинг 14 март куни олиб келинган ва 7-отряднинг 2-секторига (умумий режимдаги) жойлаштирилган.\nTeglar:Gulnora Karimova, Ўзбекистон, Швейцария


Торрес? Дрогба? Йўқ, бу - Элдор Шомуродов!\nСпорт 16:55 / 01.09.2019 58329\nҲамюртимиз Элдор Шомуродов Россияни забт этишда давом этмоқда. Кеча «Локомотив»га қарши ўйинда ўзининг илк дублини нишонлаган ҳужумчи жамоасини турнир жадвалида пешқадамга айланишига ёрдам берди. Ўзи эса голлари сонини 7тага етказиб «Крилья Советов» ҳужумчиси Александр Соболевни қувиб ўтиб, тўпурарлар рўйхатида етакчи бўлиб олди. Россиялик журналистлар Элдордан ҳайратда, кимдир унга машҳур ҳужумчиларга яқин нарх белгиласа, кимдир яқин келажакда Англия ёки Германияда бемалол ўйнаб кета олишини тахмин қилмоқда.\n«Локомотив»га қарши ўйиндан олдин ҳам яхшигина шов-шув кўтарган ҳужумчимиз ҳақида gol.ru сайтида эълон қилинган материални эътиборингизга ҳавола қиламиз.\nЭлдор Шомуродов Россия чемпионатида янги мавсумнинг асосий кашфиётларидан бири бўлиб турибди. У етти ўйинда бешта гол урди («Локо»га қарши ўйиндан кейин 8 ўйинда 7та). Ўтган йили бутун мавсум давомида (26 ўйин) атиги 3та гол муаллифи бўлганди.\nБу ўсишни бошқа жамоалар ҳам пайқашди: ҳужумчи билан ЦСКА қизиқмоқда, «Галатасарой» скаутлари эса, атайлаб, Шомуродовни кўргани Россияга келишди, унга Германиядан таклиф борлиги ҳақида хабарлар тарқалган, ростовликлар Хитойдан келган таклифни эса рад этишган. Бундай клубларнинг эътибори - жуда яхши мақтов. Аммо ҳозирча Шомуродов ҳеч қаерга кетмоқчи эмас. Бор эътиборини «Ростов»га қаратиши ҳақида Шомуродов кўп марта таъкидлади, унинг агенти Қаҳҳор эса, яқинда ЦСКА томонидан бўлаётган қизиқишга муносабат билдирди:\n«ЦСКА - Россиянинг энг яхши клубларидан бири, лекин биз мамлакат ичидаги таклифларга эътибор қаратмаяпмиз. Элдорнинг мақсади Европада ўзини синаб кўриш. У ердан ҳам таклифлар бор, лекин биз «Ростов»ни ҳурмат қиламиз ва бу вазиятда қарорни улар чиқариши кераклигини тушунамиз».\nШомуродовнинг кетишига бош мураббий Валерий Карпин ҳам қарши, айнан унинг қўл остида футболчи муҳим фигурага айланмоқда. Карпин уни Миранчук ва Озмун билан биргаликда лиганинг энг иқтидорли ёш футболчилари эканини айтган ва «мен учун Шомуродов 50 миллион евро туради. У ҳар мавсумда 20дан ортиқ гол уриш учун барча имкониятга эга. Ҳозирча у буни уддалаяпти, меҳнат қилишда давом этиши керак», деб қўшимча қилган.\nТабиийки, Карпиннинг ҳужумчига таъсири катта. Элдорнинг ўзи ҳам мураббийнинг унга ёрдами ҳақида кўп бор айтиб ўтганди.\n«Мураббий сифатида Карпин - топ», - дейди у, - «тактик тарафдан ҳам, жисмоний тайёргарлик борасида ҳам. Унинг қўл остида мен қарши ҳужумларда ҳам, ҳимояга ёрдам беришда ҳам ўсдим. Назарий томондан у топ-клублар қандай ўйнашини бизга тушунтириб беради. Уларнинг ҳимоядан қандай чиқишлари, ҳужумлари бизга яхши кўргазма бўлади».\nКарпингача Шомуродов бошқача футболчи эди. Биринчидан, у кўпинча захирадан, қанотда ўйнаш учун майдонга тушарди. Элдорнинг тезлиги, яхши дриблингга эга экани ёрдам берарди. Иккинчидан, Кучук даврида Шомуродов деярли ўйнамаган, узоқ вақт Россия чемпионатига кўника олмаганди. Россияга келишидан олдин у «Бунёдкор» ва Ўзбекистон чемпионати юлдузи эди, аммо у ерда осонроқ - янаям очиқроқ ўйнашади, ҳимоячилар ҳужумчиларни қаттиқ қўриқлашмайди. Дастлабки пайтларда Шомуродов буни тан олган:\n«Бу ерда ҳимоячилар зичроқ ўйнашар экан, ҳужумчиларга тўпни қабул қилиб, қайрилишга имкон беришмайди. Осиёда бироз очиқроқ футбол кўрсатишади. Ҳечқиси йўқ, аста-секин кўникиб боряпман».\nЎтган мавсумда Шомуродов Сигурдарсонга ўринбосар бўлиб, асосан захирадан ўйинга қўшиларди. Карпин эса, унда марказий ҳужумчини кўрди ва кучли жиҳатларидан фойдаланишни бошлади. Карпин уни ўйин охирларида, бироз ҳолдан толиққан рақибга босим ўтказиш учун тушира бошлади. Айнан Шомуродовнинг ўйин охиридаги голлари туфайли, «Ростов» «Спартак» устидан ғалаба қозонган, «Краснодар»га қарши ўйинда дурангга эришганди.\nЁзга келиб, Карпин Сигурдарсонни захирага ўтказди, Кьяртанссонни «Рубин»га ижарага берди. Шомуродов асосий ҳужумчига айланди - унинг клуб билан беш йиллик шартнома имзолаши эса, аҳамиятли футболчига айлана бошлаганидан дарак эди.\nШунингдек, Шомуродовнинг ўсишига фақат Карпин йўл очганини айтиш нотўғри. Январдаги Осиё чемпионатини ҳам унутмаслик керак. Ва албатта, Элдорнинг яқинлари эътироф этишларича, у индивидуал равишда жуда қаттиқ шуғулланишни бошлади.\nФирмино, Игуаин... Дрогба!\nТерма жамоадаги ўйинлар ростдан ҳам ёрдам берди, шундан сўнг, Шомуродов «Ростов»нинг асосий таркибида кўрина бошлади. Машғулотларни кўриш қийин, аммо ўйинлардаги ҳаракатлардан пайқаш қийин эмаски, у ҳаракат қилмоқда.\nШомуродов тўпсиз жуда кўп ҳаракат қилади, тез-тез орқага қайтиб, ҳимояга ёрдам беради, шерикларини қўллайди. Бу томондан у, жиддий айтганда, тўпсиз ҳаракатлар бўйича дунёнинг энг яхшиси Роберто Фирминони эслатиб юборади. Албатта, Шомуродов прессинг уюштириш борасида савияни ошириши керак. Тўпсиз ҳаракатланишни бирор статистика билан асослантириш қийинроқ, лекин қизиқ факт: Шомуродов Марков ва Шейдаев билан биргаликда, тўпни олиб қўйиш борасида лигада етакчилар қаторида бормоқда.\nЯна икки муҳим хислат: Шомуродов бирор ҳимоячини ўзи билан олиб кетиб, қанот футболчиларига зона очиб бериш ва худди плеймейкерлар каби, рақибнинг чизиқлари орасида тўпни қабул қилишда ҳам жуда фойдали ўйинчи. Ўтган мавсумда Шомуродов кўпроқ юқори қаватларда курашиб, шерикларига тўпни етказиб бериш ёки узун пасларга очилиш билан кўринган бўлса, энди унинг роли ўзгарган - Шомуродов асосан, тўп билан ишламоқда, дриблингларга мурожаат қиляпти, жарима майдонидан узоқда ҳам комбинацияларда иштирок этяпти.\nШунингдек, у энди яхши очиляпти ва вазиятларни голга айлантира оляпти - статистикадаги ўзгариш бунга яхши исбот. Унинг «Урал»га қарши голини эслаш мумкин. Тўп жарима майдонига узатилганда, Элдор тўпнинг боришига мос равишда югуриш траекториясини ўзгартирди. Бу жарима майдонида фойдали ўйнайдиган ҳужумчиларнинг асосий қуролларидан бири, кўпинча, Икарди, Игуаин каби ҳужумчилар шундай ҳаракат қиладилар. Бундай вазиятларда ҳимоячилар фақат кузатиб қоладилар, чунки ҳужумчининг қаерга югуришини била олмайдилар. Ушбу мавсумдаги Элдор кўп бора мана шундай услубда ҳаракатланиши эвазига голлар урмоқда.\nСуратга қаранг, «Ростов» ҳужум қиляпти, Шомуродов эса, қанотда, ҳимоячи барчасини назорат қиляпман, деб ўйлаяпти.\nВа энди, Элдор бўш. Тўпни дарвозага тепиш учун тайёр.\nУ яна икки голини жарима майдонидаги дриблинглар ёрдамида урди. Шомуродов - собиқ вингер, ёшликдан ҳимоячиларни алдаб ўтишга ўрганган.\nУнинг энг муҳим хусусияти эса, айнан Россиядаги ўзига хос футболчилардан бирига айлантиради. Шомуродов шерикларига вазиятлар яратиб беришда ҳам жуда самарали. Ушбу мавсумда унинг ҳисобида атиги битта голли пас бор холос, аммо «Ростов» урган 14 голнинг 11таси Шомуродовнинг бевосита иштироки билан амалга ошганини таъкидлаш керак. Бугунги кунда у зарба учун тўп оширишлар бўйича ҳам (бир ўйинда 2.76) РПЛда етакчи бўлиб турибди, шерикларига қулай вазият яратиш бўйича ҳам тенгсиз.\nЭлдор футбол оламидаги ўзининг кумирлари сифатида Торрес ва Дрогбани тилга олади. У Торресга балки тезлик бўйича ўхшашдир, аммо айнан Дрогба билан солиштирганда, умумийлик кўпроқдек: ҳар иккиси ҳам курашувчан, шериклар билан яхши ўйнайди ва тўпсиз жуда фойдали ҳаракатлана олади.


ТАРЖИМА НАЗАРИЯСИ ВА АМАЛИЁТИ КАФЕДРАСИ | Karakalpak state university\nТаржима назарияси ва амалиёти кафедраси Қорақалпоғистонда инглиз тилшунослигининг ривожланишида ва инглиз тили бўйича олий маълумотли таржимонларни тайёрлашда катта ҳисса қўшмоқда. Ушбу кафедранинг очилишига Ўзбекистон РРРеспубликаси Олий ва Ўрта махсус таълим вазирлиги томонидан 2014-йил 29-август кунги тасдикланган Қорақалпоқ давлат университетининг янги тузилмаси ва университет Илмий Кенгашининг 2014-йил 30-август кунги 1/8.1-сон Қарорини бажарилишини таъминлаш мақсадида Филология факультетидан янгидан Чет тиллар факультети ўз олдига факультет бўлиб ажралиб чиқиши билан боғлиқ, яъни факультет таркибида таржима назарияси ва амалиёти кафедраси янгидан очилди.\n2015-йили Таржима назарияси ва амалиёти бакалавр таълим йўналиши 4-курс талабаси Б.Альманова Бердақ номидаги давлат стипендия совриндори бўлди.\nШунинг билан бирга, кафедрада талабалар учун «INT-TRANS club» тўгараги доимий иш олиб бормақда. Талабалар томонидан ҳар ўқув йилида «Таржимонлар дунёси» номли кечани ўтказиш дастурга айланган. Ҳар йили кафедра профессор-ўқитувчилари ва иқтидоли талабалар билан биргаликда «Тил ва таржима масалалари» мавзусидаги илмий мақолалар тўпламини чоп этиш йўлга қўйилган.\nКафедра профессор-ўқитувчилари томонидан ўзлари ўқитадиган фанлардан сифатли ўқув-услубий мажмуалар ишлаб чикилган.\nКафедранинг бошқа олий ўқув юртлари билан ҳамкорлик қилиш ишлари олиб борилмоқда. Атаб айтганда, Ўзбекистон давлат жаҳон тиллари университети ҳамда Самарқанд давлат чет тиллар институти турдош кафедралари билан ўқув ва илмий соҳаларда тажриба алмашишлар амалга оширилмоқда. Ушбу олий ўқув юртларидан ҳар йили профессор-ўқитувчилар чақирилиб, улар талабаларга маърузалар ўқимоқда.\nҲозирги пайтда кафедрада 12 профессор-ўқитувчи бўлиб, шулардан 2 фан номзоди, 1 катта ўқитувчи ва 9 ассистент-ўқитувчилар ишлаб келмоқда.\nСейтжанов Жеткербай Елубаевич, филология фанлари номзоди, доцент. 1980-йили 21-ноябрда Нукус шаҳрида тўғилган. 2006-йили Қорақалпоқ давлат университетининг магистратура бўлимини, 2010-йили Ўзбекистон миллий университетининг аспирантурасини тўгатган. Мутахассислиги (инглиз тили). 2012-йили «Инглиз ва ўзбек тилларидаги ундалмаларнинг қиёсий тадқиқи» мавзусида номзодлик диссертациясини ҳимоя қилди. 50 дан ортиқ илмий услубий ишлари чоп этилган. Шундан 1 монография, 2 ўқув услубий қўлланма чоп этилди. 2014-йилдан буён Қорақалпоқ давлат университетида кафедра мудири лавозимида ишлаб келмоқда.\nМамбетова Роза Балтабаевна, филология фанлари номзоди, доцент. 1966-йили 22-январда Нукус шаҳрида тўгилган. 1984-йили Қорақалпоқ давлат университетининг рус филологияси таълим йўналишини, 1997-йили Ўзбекистон фанлар академиясининг тилшунослик институтини тўгатган. 1998-йили «Қорақалпоқ ва рус тилларидаги билиш фейилларининг семантикасини қиёсий лексикографик аспекти» мавзусидаги номзодлик диссертациясини ҳимоя қилди. Номзодлик диссертациясини Қиёсий типология ва таржима назарияси мутахассислиги бўйича қилган. 70 дан ортиқ илмий услубий ишлари чоп этилган. Шундан 1 монография, 6 дарслик, 10 ўқув қўлланмаси чоп этилди. 2003-йилдан буён Қорақалпоқ давлат университетида кафедра доценти лавозимида ишлаб келмоқда.\nШунингдек, кафедрада катта ўқитувчи Я.Каримов, ассистентлар Г.Хожаметова, М.Джумашев, Ш.Калимбетов, И.Қурбанбаев, Х.Нурыллаев, Р.Жумамуратова, Н.Тажигалиева, С.Арзымбетова ва Ж.Ережеповалар билим бермоқда.


Адлия вазири: “Ишчи тили – рус тили, иложимиз йўқ” | Qalampir.uz\nАдлия вазири: “Ишчи тили – рус тили, иложимиз йўқ”\nЖамият\t18 Декабрь 2019 14:24 8897\nНорматив-ҳуқуқий ҳужжатлар лойиҳалари порталига жойлаштирилаётган қонун ва қарор лойиҳаларининг кўп қисми нима учун давлат тилида ёзилмаган? Бу каби савол билан "Қонун устуворлиги ва инсон манфаатларини таъминлаш - халқ фаровонлиги ва давлат тараққиётининг кафолати" мавзусида мунозара клубининг йиғилишида Адлия вазири Русланбек Давлетовга мурожаат қилинди. Унинг фикрича, ҳужжатларнинг ўзбек тилида бўлиши – тўғри талабдир.\n“Ўзбек тили – давлат тили. Адлия вазирлигига келаётган ҳужжат ўзбек тилида бўлмаса, бунга жуда кескин муносабат билдирилади.\nБиринчидан, лойиҳанинг ўзи экспертизага қабул қилинмайди. Идоравий ҳужжатлар ўзбек тилида бўлишида 100 фоиз таъминланяпти. Ҳеч қандай истисно йўқ. Қонунлар ҳам ўзбек тилида бўляпти. Лойиҳа ҳақида айтяпсиз. Порталга қўйилганда ўзбек тилида бўлишига талаб қўйяпмиз. 90 фоизи ўзбек тилида бўлмоқда”, дейди Давлетов.\nВазирнинг маълум қилишича, қабул қилинаётган ҳужжатларни экспертизадан ўтказишда хорижлик мутахассислар ҳам иш олиб бормоқда. Шу боис ҳужжатлар бошқа тилларда ҳам қабул қилиниши мумкин.\n“Мана биз фуқаролик кодексини ишлаб чиқяпмиз. 10дан ортиқ хорижлик мутахассислар ишламоқда. Ишчи тили – рус тили, иложимиз йўқ. Аввалари норматив-ҳуқуқий ҳужжатларни ўзбек тилида бўлишини талаб қилишарди. Ҳозир энди лойиҳани талаб қилишни бошлашди. Бу тўппа-тўғри талаб. Биз ҳам шунга интиляпмиз. Буни янада назоратга оламиз. Сиз ўйлаганни биз 10 баробар кўп ўйлаймиз. Лекин бизда давлат тилини Адлия вазирлиги назорат қилмайди. Бунда бизда ваколат йўқ”, дейди Руслан Давлетов.\nРусланбек Давлетов Рус тили\n26 Март 14:21 53039\n25 Март 23:28 52883\n26 Март 15:58 50898\n25 Март 16:58 47148\n27 Март 14:29 44707


Спорт вазирлиги Грознийдаги болалар жангини қоидага хилоф деб топди\nММА қоидаларига биноан, Чеченистон Республикасида болаларнинг аралаш турдаги яккама-якка жангларда иштирок этиши қоидага ҳилоф, деди Россия Спорт вазирининг ўринбосари Павел Колобков "Р-Спорт" агентлигига.\nЧеченистон Республикаси Рамзан Қодировнинг 10 яшар ўғли Грознийда бўлган 4 октябр кунги аралаш турдаги яккама-якка жангни 14 сония ичида нокаут билан ютган. Унинг Эли (9 ёш) ва Адам (8 ёш) исмли яна икки ўғиллари ҳам 27 ва 35 килогача вазнда намунали олишувларда ўз рақибларини мағлуб этишган. Кейинроқ, Россия ММА уюшмасининг раиси Федор Емельяненко болалар иштирокидаги жангларни қоралаб, ММА қоидаларига мувофиқ 12 ёшга тўлмаган болалар бундай жангларда қатнашиши умуман мумкин эмас, деб айтган.\nСпорт вазирлиги Чеченистонда болалар иштирокидаги келишилмаган мусобақаларни тўхтатиш борасида хат тайёрлаган. Мурожаатномада Чеченистон Спорт вазирлигидан мусобақаларни келишган холда ўтказиш сўралган.\nАйни вақтда, вазир ўринбосарига кўра, бу федерал ташкилотда болалар жангини ўтказганлик учун кимнидир жазолаш ваколати йўқ, чунки вазирлик "ҳуқуқни муҳофаза қилувчи орган эмас".\nАралаш жанглар бўйича Grand Prix Akhmat-2016 ташкилотчиларининг айтишларича, жанглар намунавий бўлган, холос.


Гулнора Каримова олиймақом зиëфатлару хориж юлдузлари даврасида юришни хуш кўрадиган аëл сифатида танилган.\nЎзбекистон ҳукумати кўз қарашини ифодаловчи www.12.uz интернет нашрида "Ўзбекистонда: синовлар¸ таҳдидлар ва ечим" деб номланган ва ичида президент Ислом Каримовнинг қизи Гулнора Каримовага "малика" нисбати берилиб унинг танқидчилари "ҳасадгўйлар" деб аталган мақола пайдо бўлди.\nМақола муаллифи, иқтисод фанлари доктори¸ академик Рустам Абдуллаев Гулнора Каримовани "Ўзбекистон маликаси," деб атади ва унинг яқин келажакда иқтидорга келажаги ҳақида ишорат берди.\nРустамжон Абдуллаевнинг бу чиқиши "Қурултой" дастурининг янги сони мавзуини белгилаб берди.\n31 март куни бўлиб ўтган "Қурултой" давомида Рустам Абдуллаев Ўзбекистон президенти ва унинг қизлари Ўзбекистон тимсоли¸ улар миллат учун эталондир¸ деган фикрни билдирди.\nАбдуллаев ўз сўзига мисол қилиб Озарбайжонда тахтнинг отадан болага ўтгани ва бу ҳолат халқ турмушида яхши акс этганини даъво қилди.\nРустам Абдуллаев Гулнора Каримовани қўй оғзидан чўп олмаган мусичаи беозор деб атар экан¸ "Қурултой" иштирокчиси Камолиддин Раббимов маоши аниқ бўлган давлат мулозими Гулнора Каримованинг Швейцариядан 26 миллионлик уйни қайси пулга сотиб олгани билан қизиқди.\nБунга жавобан академик Абдуллаев ҳозир Ўзбекистонда капитализм ҳукмрон экани ва одам хоҳлаганча бойлик тўплаши мумкинлигини айтди. Айни пайтда Абдуллаев Гулнора Каримовани камсуқум ва мол мулки бўлмаган бир муштипар¸ дейишгача борди.\nАбдуллаев суҳбат давомида Инжилдан мисол келтириб¸ хазинанинг яхшига яхшилик¸ ëвузга ëмонлик келтиришини таъкидлади.\nЭшиттиришда журналист Анвар Усмонов ва Галима Бухорбоевалар ҳам иштирок қилди\n"Қурултой"да бўлган бу суҳбатнинг тўла матни билан Озодлик саҳифасида яқин кунларда танишишингиз мумкин. Ҳозирча эса¸ саҳифамиз тепасидаги ўнг қўл қатордаги тугмачани босиб¸ "Қурултой" баҳсини тўлиқ тинглашингиз мумкин.


«Ўзбек Мессиси» ҳақида нима биламиз?\nСўнгги пайтларда «Бунёдкор» бағридаги ёш ярим ҳимоячи Жасур Жалолиддиновга «Локомотив» (Москва) клубининг жиддий қизиқаётгани ҳақида хабарлар тарқалди. Шу муносабат билан россиялик ҳамкасбларимиз ҳам ҳамюртимизни алоҳида ўрганишга киришдилар. Хусусан, fclmnews.ru сайти муаллифи махсус мақола ҳам тайёрлади.\n- Жасур (аниқроғи, Жасурбек) Жалолиддинов? Бу йигит ҳақида гап-сўзлар урчигач, дастлаб эҳтимолий трансферни маъқулладим, гўёки, у қизиқ вариант, навқирон, вундеркинддек туюлди. Кейин ўйланиб қолдим: ушбу футболчи ҳақида нималар биламиз? Унинг агенти - Юрий Белоус. Шу холосми? Хуллас, турли ўй-хаёллар билан маълумот қидиргандим, айрим нарсаларни топдим.\nБиринчидан, бу йигит Ўзбекистонда танилиб улгурган. Факт шуки, ўтган йилнинг декабрида Жасур малака ошириш учун Италияга бориб, «В» серия вакили «Беневенто» йиғинида қатнашди ва мураббийларда яхши таассурот қолдирди. Айтишларича, унинг ҳаракати жамоа устози Филиппо Инзагига ҳам ёққан. Transfermarkt сайти эса Жалолиддинов ўзбек футболининг иккинчи энг ёрқин юлдузига айланиши мумкинлиги ҳақида ёзди. Жасурга Италия клубидан ташқари, Осиё бозори билан алоқалари яхши саналган «Лестер» ҳам қизиқиш билдиргани айтилди. Аммо кейинчалик ушбу маълумот тасдиқланмади, гарчи Жасур ўз интервьюсида АПЛда тўп суриш нияти борлигини яширмаган бўлсада.\nХўш, «ўзбек Мессиси» сифатида таърифланаётган Жалолиддинов қаердан бош кўтарди? Мазкур ҳолатга Белоуснинг нима алоқаси бор? Ўзбек футболи мен учун «Локо»нинг собиқ футболчилари - Виталий Денисов, Владимир Маминов ҳамда ҳозирги бош мураббий ёрдамчиси Олег Пашинин билан боғлиқдир. Уларнинг Миржалол Қосимов билан бирга тўп суришганидан ҳам хабардор бўлдим. Қосимов эса Жасурга устозлик қилган мутахассислардан бири: навқирон футболчи айнан унинг раҳнамолигида турли ёш тоифасидаги жамоаларда ўйнаган. Эҳтимолий трансферга Пашининнинг таниш-билишчилиги алоқадорми, йўқ, шуни ҳам текшириб кўришга ошиқдим. Ойдинлашича, Олег бундай футболчини билмайди. Ёки ҳар ҳолда, унга тўғридан-тўғри алоқадор эмас.\nЛосюк Ғарбий Европа билан ишлаётган экан, «Локо»нинг мазкур трансфери билан ким шуғулланяпти? Яна Белоус мавзусига қайтамиз. Негадир ОАВда Юрийни футболчининг агенти сифатида келтиришмоқда, аслида эса у агентдан ҳам кўпроқ аҳамият касб этади. Маълумки, функционер маҳаллий футбол юлдузлари билан ҳамкорликда хайрия ўйинлари, турли турнирлар ташкил этадиган «Футбол Маркет» компаниялар гуруҳига эгалик қилади. Жасурнинг вакили ҳисобланган Soccer Career Agency ва Белоус ўртасида эса бевосита алоқа йўқ. Шунга қарамай, бошқа бир қизиқ факт бор: мазкур компания мижозларидан бири Максим Актисов ҳозир «Локомотив» таркибида шуғулланмоқда. У қишда «Спартак-2»дан «Казанка» сафига ўтганди. У ҳолда, Белоус мазкур жараёнга қандай алоқадор? Гап шундаки, унинг Россия ва МДҲ давлатларида ташкил этган турнирларидан бирига Ўзбекистон мезбонлик қилган...


Урганчда колбаса сайли ўтказилди\nХоразмнинг Урганч шаҳрида шанба куни илк бор ўтказилган колбаса сайлида аҳоли ушбу махсулотни ўнлаб тури мазасини бепул татиб кўрдилар. Тадбирга бош қўшган “Elita Chorvanasl” ширкати раҳбарларидан бирининг Озодликка айтишича, сайлда икки юз килодан ортиқ 55 турдаги колбаса шаҳарликларга икром этилган.\nУрганч туманидаги “Elita Chorvanasl” ширкати Хоразмдаги колбаса етиштирувчи энг йирик ширкат ҳисобланади.\n– Буларни ҳаммаси ўзимизни фермада ҳалол сўйилган мол, товуқ гўштларидан тайёрланган колбасалар. Фермамизда 300 бош қорамол бор, товуқ фермамиз бор, эллик мингга яқин товуқ бор. Шулар тўртта колбаса сехимизда колбаса қилинади. Дудланганлари бор, қайнатилгани бор, “докторский” дейди, сосискалар бор. Шаҳарликлар шу колбасаларни бир мазасини татиб кўрсин, деб сайлни ўтказяпмиз. Мазасини олганидан сўнг сотиб олаётганлар кўпаяди-да, - дейди исми сир қолишини истаган“Elita Chorvanasl” ширкати раҳбарларидан бири.\nCайлда икки юз килодан ортиқ 55 турдаги колбаса шаҳарликларга икром этилган.\nКолбаса сайлида “Сағбон”, “Шаршара” каби корхоналар колбасалари ҳам аҳолига икром этилди.\n- Айниқса бепул қорин тўйдириш учун келувчиларга тўлиб кетди. Бир тўғрам кесиб беради ўзи, колбасани усти алғов-далғов. У ерда колбасани татиб кўриш учун олиб келишган аслида. "Қалин кес" десак жимрилик қилиб "юпқа кесади". Ёқса орқада полка-полка колбасалар турибди, пулини тўла, олиб бераман дейди. Колбаса сайли бўлса бер хоҳлаганча, - дейди урганчлик Илҳом.\nХоразмда азалдан қовун сайллари ўтказиб келинган. Вилоятда илк бор ўтказилган колбаса сайли аҳоли орасида турлича қаршиланди.\n- Нима кераги бор бу колбаса сайлини. Уни ичига нима қўшилган, ҳалолми, ҳаромми, билиб бўлмаса, - дейди хивалик Муҳайё.\nХоразмли шифокор Ўғилжон Искандарова одамларга колбаса ейишни маслаҳат қилмайди.\n- Ишлов берилган гўшт маҳсулотлари соғлиққа сарарли. Ошқозон касалликларини келтириб чиқаради. Менимча колбаса ейиш зарарли экани ҳақида Урганчда тадбир ўтказиш керак эди аслида, - дейди Ўғилжон опа.\nАмерикалик шифокорлар қайта ишланган гўшт, сосиска ва колбаса каби маҳсулотлар ошқозон ости бези саратонини келтириб чиқаришини тахмин қилишади.\nСаратонни тадқиқ қилиш халқаро жамғармаси эса умуман қайта ишланган гўштни истеъмол қилмасликни тавсия қилган.


Қайси ҳолларда бола 6 ёшдан мактабга қабул қилиниши мумкин? – O'zbekiston Milliy paralimpiya qo'mitasi\nКўпчилик ота-оналар фарзандларини 6 ёшдан бошлаб мактабга жойлаштиришни исташади. Хўш, қайси ҳолларда болани 6 ёшдан мактабга қабул қилиш мумкин? Республика ташхис маркази бўлим бошлиғи Лимона Аҳмедова бу ҳақда батафсил маълумот берди.\nМактабга психологик тайёрлик нима дегани?\nМактабга психологик тайёрлик боланинг илк ўқув мотивларининг шакллангани, билиш жараёнларининг (сезги, идрок, хотира, тафаккур, хаёл) етарли даражада ривожлангани, янги ижтимоий муҳитга мослашув ва жамоавий ҳамкорлик кўникмаларининг борлиги, маънавий-руҳий салоҳият, шунингдек, ақлий имкониятларнинг таълим талабларига мутаносиблиги билан изоҳланади.\nБоланинг мактабга психологик томондан тайёрлиги қандай аниқланади?\n6 ёшли болаларнинг мактабга психологик тайёрлигини ўрганиш мактабгача ёшдаги болаларнинг таълим-тарбиясига қўйиладиган давлат талаблари асосида, ёш хусусиятларини инобатга олган ҳолда умумий ўрта таълим мактабларида ташкил этилган комиссия аъзолари томонидан (психолог, педагог) ўрганилади.\nБунда болаларнинг кичик қўл моторикаси, фазовий идроки, предметларни гуруҳлаштириш ва умумлаштириш, илк ўқув мотивларининг шакллангани, билиш жараёнларининг (сезги, идрок, диққат, хотира, тафаккур, хаёл) етарли даражада ривожлангани, сезги – кўриш, эшитиш, таъм билиш, ҳид билиш, тери туюш ёрдамида предмет ва ҳодисаларнинг аниқ белги ва хоссалари, оғирлиги, ҳажми, ҳолатини билиш, идрок-вақт, ранг, макон, шаклни идрок қилиш, белгиларга қараб ажратиш, йил, ой, сутка, ҳафта кунларини, асосий рангларни ва тусларни билиш ҳамда фарқлаш, предметларни маконда жойлашувини, шунингдек шакли, ҳажмига қараб бир-биридан ажратиш, хотира: ёдда сақлаш ва қайта тиклаш тезлиги ва ҳажмининг шакллангани ҳамда тафаккур-предметларни умумлаштириш, гуруҳларга ажратиш, воқеа-ҳодисалар орасидаги мантиқий кетма-кетликни аниқлаш, таққослаш, таҳлилий фикрлаш, кўрув-ҳаракатли, кўрув-образли, мантиқий тафаккурнинг шакллангани ўрганилади.\nШунингдек, ихтиёрий ва ихтиёрсиз диққатнинг шакллангани, диққатнинг барқарорлиги, кўчиши, тақсимланиши, паришонхотирлик, хаёл жараёнининг ҳажми ва ривожлангани ва нутқнинг ривожлангани – жумлаларни тўғри туза олиш, расмга қараб ҳикоя туза олишларига эътибор қаратилади.\n6 ёшдан мактабга боришнинг қандай салбий оқибатлари бўлиши мумкин?\nКўпинча ота-оналарнинг хоҳиш-истаклари билан фарзандларининг 6 ёшдан мактабга бериш ҳолатлари боланинг мактабга мослаша олмаслигига сабаб бўлади. Болада зўриқиш, зерикиш, ижтимоий муҳитга мослаша олмаслик, соғлиғи, айниқса асаб-нерв тизимида ўзгаришларга олиб келади.\nМактабга мослаша олмаслик бола соғлиғига таъсир этади, жисмоний ва руҳий зўриқиши ҳамда асабийлик ҳолатларини келтириб чиқаради. Бола бирданига ўйин фаолиятидан ўқиш фаолиятига ўтиши керак.\nМактабдаги қийинчиликлар сабаблари қуйидагиларни ташкил этади:\n1-гуруҳ хавф омиллари:\n– асаб тизими тез толиқиши;\n– жадал жисмоний ва руҳий-эмоционал зўриқишни кўтара олмаслик;\n– неврологик ҳолат ҳамда функционал ривожланиш бузилишларида (тафаккур, идрок, хотира, моторика, нутқ) – ёзув, ўқиш, математикани ўқитишда ва гуруҳ билан ишлай олмасликда умумий қийинчиликлар кузатилади.\n– мактаб мослашувида психологик ва функционал қийинчиликлар;\n– саломатлик ва хулқнинг бирдан ёмонлашуви;\n– тез чарчаш, паст ва беқарор ишчанлик;\n– синфдаги интенсив ишни кўтара олмаслик;\n– ёзувни ўргатишда ошкора комплекс қийинчиликларнинг бўлиши.\n– тафаккур жараёнларининг шаклланмагани;\n– билим ва маълумотлар кўламининг етарли эмаслиги;\n– нутқ бузилиши;\n– мотор функциялари шаклланмагани;\n– қўрув идроки ва эшитиш координацияларининг етишмаслиги.\n– ўқитишнинг бошланғич босқичларида комплекс қийинчиликларнинг мавжудлиги (агар бошқа хавф факторлари бўлмаса);\n– мослашувда ўқитишдаги қийинчиликларнинг мавжудлиги;\n– ёзув, ўқув, математикани ўқитишда комплекс қийинчиликлар содир бўлиши (идрокнинг етарлича ривожланмагани).\n– ўқув йили мобайнида ортиб борувчи фаолият бузилиши (эшитув, мотор координациясини бузилиши).\nСодир бўлиши мумкин бўлган қийинчиликлар:\n– психологик ва функционал мослашувдаги қийинчиликлар;\n– паст ишчанлик ва тез толиқиш;\n– диққатни жамлашдаги қийинчиликлар, фаолиятнинг жуда секин темпи;\n– қисқа муддатли самарали фаолият;\n– ўқишнинг биринчи йили якунига келиб кучаювчи мактабдаги муаммолар мажмуаси бўлиши мумкин.


"Поле чудес" бошловчиси Леонид Якубович жиддий жазоланиши мумкин - zarnews.uz\n"Поле чудес" кўрсатуви бошловчиси Леонид Якубович катта можарога ўралашиб қолди. У Чебоксари шаҳрида йўл ҳаракати қоидаларини қўпол тарзда бузиб, ўз автомобилини пиёдалар йўлакчасига чиқиб бошқарган.\n"Экспресс газеты" берган хабарга кўра, Якубович Чебоксари шаҳрига Халқаро болаларни ҳимоя қилиш куни муносабати билан Чебоксари шаҳридаги "Қизил майдон"да "Биринчи канал" ўтказган хайрия тадбирига ташриф буюрган. Ўз автомобилида тадбирга бораётган Якубовични у билан ёнма-ён кетаётган автобус йўлда сиқиб қўйган. Бундан жаҳли чиққан Якубович ўз бошқарувидаги "Lexus"ни пиёдалар йўлакчаси томон йўналтирган ва йўлакча бўйлаб катта тезликда ҳаракатланиб автобуснинг олд томонига ўтиб машинани тўхтатган ва автобуснинг ҳаракатланишини тўсиб қўйган.\nВоқеа нафақат Чебоксари шаҳрида, балки бутун мамлакат бўйлаб шов-шувга айланиб кетгани учун Якубович мамлакатдаги таниқли ва обрўли шахс эканига қарамай Чебоксари шаҳар ЙҲХ ходимлари унинг қоидабузарлигини ими-жимида ёпиб юбора олмаганлар ва Якубовичнинг қоидабузарлиги ҳақида иш очганлар. У пиёдалар йўлакчасида ўз автомобилини катта тезликда бошқариб, пиёдалар ҳаётига хавф солганликда айбланмоқда.\nТеглар: Поле чудес


Бош саҳифа МатбуотЖадид матбуотиАбдулҳамид Чўлпон. Саҳнамизда (1922)\n— Ижроқўм биносида!\n— Катта томоша!\n— Тонг отқунча танса!.. Мана Эски шаҳар ўзбек санъатининг чопқиллаб, югуруб кетиб бориши шу йўлдадир.\nСўнг кунларда хунук-хунук, қўпол-қўпол, саводсизларча ёзилғон шундай эълонлар орасида «Ҳалима», «Або Муслим», «Гуноҳкорнинг оиласи» каби жиддий нарсалар ҳам кўрула бошлади. Бизнинг бояқиш Давлат труппаси ёлғуз Эски шаҳар маориф шўъбаси томонидан берилиб турғон оз-моз ёрдамга таяниб, питиллаб, қимирлаб ётқонға ўхшайдир. Устига қора бўёқ берилса қора «бархут» тусини олиб, пачақланғон, синғон, йиртилғон саҳнамизнинг «гуноҳларини» ёпиб туратурғон калинкурми, қопми, нимадир олинғон; яқинда бечора томошачилар парда орасида зерикиб, ухлаб кетиш балосидан бир қадар қутулурлар, деган умид бор…\n11 декабрда ўшал ўзимиз кўрган қишлиқ «Турон» биносида — юзинчи мартаба бўлса керак — «Ҳалима» ўйналди.\n«Ҳалима»да ўзбек саҳнаеида бирдан-бир ўзбек ҳаётининг энг қаттиғ фожиаси, энг кулги ўринлари, энг аҳмоқларча тўй-томошаси кўрсатилгандир.\nШунинг учун бўлса керак, асарнинг алланечанчи мартаба қўюлушиға қарамасдан халқ тўладур, жой тегишмайдир.\nУзоқдан-узоқ кутиш, пардага кўз тикиш натижасидан ниҳоят парда очилди.\nБузуқ, йиртиқ-йиртиқ, қўпол, ранги ўчган, туллаб-кетган декаратсия.\nЎюн ўшал ўзимиз кўрган ўюн, ўйнағучилар ҳам ўшал ўйнаб юрганлар… Фақат, бошиға «Гулёр» куйи билан бир хўр ортдирилғон ва бу мартабада ўюнға Эски шаҳар бола боғчаларининг ҳамма мураббиялари дегундек аралашқонлар. Хўр яхши хўрдур; локин қўшуғи жуда узун, бунинг устига ёд олинмағонлиғини ҳам қўшсак, бўш ва маъносиз. Мусиқа бу сафар жуда эзди, бир неча куйни саҳна билан баробар олиб бора олмади. Гримлар ҳам жуда ортиқ даражада сунъий эди. Шу ёд олмағонлиқнинг натижаси бўлса керак, қизнинг онаси совчи хотунларга: «Келинглар, эсон-омон келдингларми?» деб 80 тош йўлдан келган меҳмонга айтилатурғон сўзни айтадир. Сўнгра, совчилар чиқиб кетаётқанда, уй эгаси: «Яхши қолинглар!» дейдир. Шундай бўлса ҳам она рўлида (1 ва 2 пардаларда) Р. Туташнинг жуда ботирлик билан дадил гапириши яхши. Бизнинг саҳнамизда баъзи бир артисткаларимиз жуда сиқилиб, тортиниб ўйнайдилар. Саҳнада эркин бўлиш — бу энг керак нарсадир. Иккинчи пардада айтилган азон ўзи жуда жойсиз бўлиши билан баробар шу қадар тез айтилдиким, такбир ҳам бундан секинроқ айтилгучи эди.\nИккинчи парда энг фожиалик бир пардадир. Унда шодлик билан қайғининг қаршиға-қарши келиб қолишлари жуда нозикдир. Бир тарафда ўлим, йиғи; иккинчи томонда тўй-томоша. Бир томонда фақирлик, йўқсуллиқ; иккинчи томонда бойлик, исроф… Мана бу парданинг таъсирини бузғон нарса: қиз томонда гап бошланғонда, йигит томонда онанинг шовқун қилиб, йиғлаши бўлди. Одатда саҳна иккига бўлинганда, бир тараф сўз бошлағонда иккинчи томон товуш чиқармаслиғи керак эди. Сўнгра бу парда ўзи ҳам эртарак тушди.\nОхирги парда бутун мураббиялар аралашқони ҳолда жуда совуқ чиқди; жонлилиқ тўй ва келин тушурди вақтидағи гап, сўз, шовқун, тўпаланг, ўюн бўлмади. Бу парданинг энг қизиқ вақтида электрикнинг ўчуб қолиши, орадан қарийб ярим соат ўткандан кейингина бир хира чироғ ёндирилиши… бешинчи парданинг ҳақиқий фожиаси мана шулар бўлди.\nРўлларда: Маъсума хоним, Аброр, қизнинг отаси йигитнинг отаси яхши эдилар. Бошқалари ҳам текис ўйнадилар.\nЎюн чоғида пиражектурнинг қилғон адабсизликларини айтайлик-да, «Ҳалима» тўғрисида сўзни тўқтатайлиқ.\nСаҳнамизда — «Туркистон» газетасининг 1922 йил 16 декабрь сонида «К» имзоси билан эълон қилинган.\n«Ҳалима» — драматург Ғулом Зафарий (1889—1944) нинг шу номли драмаси. 1920 йилда саҳналаштирилган «Ҳалима» драмаси 20-йилларда бир неча ўн марталаб ўйналган.\n«Гуноҳкорнинг оиласи» — итальян драматурги П. Джиакометти қаламига мансуб «Хоиннинг оиласи» номли асар 1921 йилда Давлат труппаси томонидан саҳналаштирилгани маълум. Чамаси, бу ўринда шу асар ҳақида гап бормоқда.\n← Аввалги Аввалги Абдулҳамид Чўлпон. Театр – санъат (1922)\nКейинги → Кейинги: Абдулҳамид Чўлпон. «Коваи оҳангар» (1923)


Халилзод 1 сентябрь куни Афғонистоннинг «Талибон» радикал ҳаракати билан музокараларнинг тўққизинчи босқичи якунига етганини маълум қилганди.\nДемократлар партиясидан АҚШ президентлигига номзод Тулси Габбард агарда уни президентликка сайлашса, АҚШ қўшинларини Афғонистондан бутунлай олиб чиқиб кетишга қасам ичди.\nПентагоннинг янги раҳбари расман иш бошлади. Марк Эспер ҳақида нималарни биламиз?\nУ президент Дональд Трамп ҳузурида қасамёд қилди. Маросим Оқ уйдан тўғридан-тўғри узатилди.\nТрамп Пентагонга янги раҳбар топа олмаяпти\nАфғонистондаги контингенти тенг ярмига қисқаради — бу ҳақда Пентагондаги манба «Military.com» порталига маълум қилган. Америкаликлар ...\nПентагонга янги матбуот котиби тайинланди\nСаммерс бунгача аввалги матбуот котиби Дана Уайтнинг ўринбосари эди.\nПентагон раҳбари Жеймс Мэттисдан сўнг АҚШ Мудофаа вазирлиги матбуот котиби Дана Уайт ҳам ўзининг истеъфоси ҳақида эълон қилди. Бу ҳақда у ўзининг ... қўлловчи фуқаролар билан ишлаш учун миннатдорман»,-деб ёзади Уайт. Пентагон матбуот котиби Жеймс Мэттис ходимларга хайрлашув хатини юборгач, ...\nКосмик кучларни яратиш АҚШга 10 миллиард долларга тушади\nАҚШ мудофаа вазирининг биринчи ўринбосари Патрик Шанахан Доналд Трамп июнь ойида шакллантирилишини эълон қилган Космик кучлар мамлакат бюджетига камида 5 млрд.дан 10 млрд. долларгача тушишини маълум қилди.\nПентагон раҳбари Афғонистонга келди\nПентагон раҳбари Жеймс Мэттис Кобулга келди. Унинг ташрифи эълон қилинмади, дея хабар беради «РИА Новости» ахборот агентлиги. Мэттис НАТОниннг ...\nАҚШ мудофаа вазирлиги — Пентагон билан биргаликда олиб бораётган ҳарбий сунъий ақл лойиҳасидан воч кечди. Бу ҳақда «Haber7» хабар бермоқда. «Google» мутасаддиларидан ...


Иродани мустаҳкамлашнинг 10 йўли | Мулоҳаза қила оладиганлар учун.\nИродани мустаҳкамлашнинг 10 йўли\nОктябрь 19, 2016 от mulohaza в Психологик тестлар // 0 Комментариев\nҲар куни қабул қиладиган қарорларингиз сонини камайтиринг.\nИнсон кун давомида мисли кўрилмаган миқдорда қарорлар қабул қилади. Келли Макгонинал “Ирода кучи. Уни қандай ривожлантириш ва мустаҳкамлаш мумкин” китобида ёзишича, биргина овқат танлаш учун кун давомида 400га яқин қарор қабул қилинади. Йўқ, хато ёзилмади. Фақат сиз бу чексиз майда қарорларни сезмайсиз. Уларнинг ҳар бири мияни чарчатади ва кун охирига бориб руҳан толиқишга олиб келади.\nШунинг учун кун давомида қабул қиладиган миллионлаб қарорларингизни таҳлил қилинг ва уларнинг сонини камайтиришга ҳаракат қилинг. Масалан, эртага қандай кийим кийишингизни, тушликда ва кечки пайт қандай овқат ейишингизни режалаштириб олинг.\nШу тарзда кунлик ҳаракатларингизни “автоматлаштиринг”.\nЭнг муҳим қарорларни куннинг биринчи ярмида қабул қилинг\nБаумейстер ва бошқа психологлар “эгонинг тугаши” ҳақида сўз юритишади. Бу кун давомида қарор қабул қилиш ёки ўз ҳаракатларингизни назорат қилиш учун чекланган миқдорда руҳий қувватга эга эканлигингизни англатади. Шунинг учун қийинроқ муаммоларни руҳий қувватингиз тўла бўлган пайтда, яъни эрта тонгда ечганингиз маъқул.\nТўғри қарор қабул қилиш учун мияга глюкоза керак\n“Энг доно киши ҳам етарлича дам олмаган ёки организмида глюкоза даражаси паст бўлса, тўғри қарор қабул қила олмайди, — дейди Баумейстер. — Шунинг учун ақлли кишилар қорни оч пайтда қарор қабул қилишмайди”.\nСотувчилар ҳам буни сезишган. Супермаркетларда конфет ва газланган ичимликлар одатда касса яқинида туради. Харидор бутун магазинни айланиб чиқиб, ўнлаб қарорларни қабул қилади, мияси чарчайди: зарарли “Кока-кола” унинг кўзига жозибали кўринади ва сотиб олади.\nИродангиз кучли бўлишини истасангиз — тўйиб ухланг\nТадқиқотлар натижаларига қараганда, тўйиб ухламаган одам ўз ҳаракатларини худди маст одам каби назорат қилади. Олти соатдан кам ухлаш миянинг қарор қабул қилиш билан боғлиқ қисмига салбий таъсир кўрсатади. Бундан ташқари, чарчаган одам тез жаҳлга минади.\nБошқалар билан фикрлашинг\nАгар тажриба ҳисобга олинмаса, одамлар орасидаги муносабат муваффақиятнинг асосий гаровидир. Раҳбарлари ва ходимлари ўртасида яхши муносабат ўрнатилган компаниялар катта муваффақиятларга эришишган.\nНима учун? Агар ўзаро муносабатлар яхши йўлга қўйилса, барча ғоялар бирлашади, мураккаб вазифалар биргаликда бажарилади.\nБаъзан истакларингизга эрк беринг\nАгар жудаям чарчаганлигингизни ҳис қилсангиз, кўнгил майлига бўйсунинг.\nСпорт мураббийлари ва диетологлар ўз қўл остидагиларга “истак куни” белгилашлари бежизга эмас. Агар ҳафтада олти кун парҳез қилсангиз, еттинчи куни кўнглингиз истаган таомни енг.\nМажбуриятни зиммангизга олсангиз, муҳим қарор қабул қилиш осонроқ бўлади\n“Ширинлик тести. Ўзини назорат қилиш” китоби муаллифи Уолтер Митчелл қуйидагича тавсияни беради. Агар сиз ҳар куни спорт билан шуғулланишни истасангиз, уни мажбуриятга айлантиринг.\nҲар куни эрталаб югурмоқчи бўлсангиз, ўзингизга ҳамроҳ топинг. Шунда унинг олдида уялиб қолмаслик учун ҳар куни эрталаб туришга ва келишувни бузмасликка мажбур бўласиз.\nМустаҳкам ирода муваффақиятга эришиш учун кўпроқ имконият беради\n1972 йили Стэнфорд университетида болалар олдига ширинлик қўйишган ва 15 дақиқа давомида ширинликка тегмасликларини сўрашган. Ким ширинликка тегмаса, унга яна қўшимча ширинлик берилиши айтилган.\nКейинчалик 15 дақиқа сабр қила олган болалар сабрсиз болаларга нисбатан мактабда яхши баҳоларга ўқишган.\nИшонч иродани мустаҳкамлайди\n2012 йили Рочестер университетида ширинлик тести ўтказилган.\nДастлаб болаларга қоғоз ва қаламлар берилган ҳамда улардан расм чизиш сўралган. Болалар олдида танлов имконияти бор эди: улар расмни қалам ёрдамида чизишлари ёки фломастер келтиришларини кутишлари мумкин эди. Биринчи гуруҳга ҳақиқатан ҳам фломастерлар келтирилган. Иккинчи гуруҳга эса фломастер тугаб қолганлиги айтилган.\nСўнгра ширинлик тести ўтказилган. Фломастер олган 14та боладан 9таси 15 дақиқа кутиш эвазига яна ширинлик олишган. Иккинчи гуруҳда эса 14та боладан фақат 1тасигина 15 дақиқа ширинликка қўл тегизмай тура олган.\nХулоса: ишонч иродани мустаҳкамлайди.\nМақола 975 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Microsoft қарийб 70 млрд долларга Actvision Blizzard’ни сотиб олади – Kommers.uz\nБизнес\t20:10 | 18.1.22\nКелишув 2023 йилгача тўлиқ якунланади.\nMicrosoft компанияси компьютер ўйинларини ишлаб чиқарувчи Actvision Blizzard’ни сотиб олишини тасдиқлади. Бу ҳақда компания сайтида хабар берилди.\nҚайд этилишича, битим суммаси тахминан 68,7 миллиард долларни ташкил этади. Бу Actvision Blizzard’нинг жорий бозор капиталлашувидан деярли 20 миллиардга кўпдир. Microsoft харид қарори ҳақида эълон қилганидан сўнг ўйин ишлаб чиқарувчи компаниянинг акциялари уч баробарга кўтарилган.\nКелишув Activision, Blizzard ва King студияларидан Warcraft, Diablo, Overwatch, Call of Duty ва Candy Crush каби машҳур франчайзаларни сотиб олишни ўз ичига олади. Натижада Microsoft 30 та ички ўйин ишлаб чиқиш студиясига эга бўлади. Шу билан бирга, компания Game Pass’да Activision Blizzard ўйинларини ишга туширишни режалаштирмоқда.\nБитим ёпилгунга — 2023 йилга қадар компаниялар бир-биридан мустақил ишлайди, аммо кейин Activision Blizzard Microsoft Gaming раҳбари Фил Спенсерга бўйсунади.\nАввалроқ Microsoft’нинг 100 дан ортиқ дастурчиси Мета’га ўтиб кетгани хабар қилинганди.


Ходими ўз бошлиғидан рухсат сўрамоқда:\n— Жавоб беринг илтимос, менинг тоғам касалхонада экан. Бошлиқ унга рахми келиб жавоб берибди.\nИшдан сўнг стадионга тушган бошлиқ у ерда ўз ходимини учратиб қолибди.\n— Ие, сен тоғангни олдига касалхонага боришинг керак эди-ку?!!\n— Ҳозир хўжайин шошмай туринг, тоғам мана шу ўйинга ҳакамлик қилмоқда, ўйин тугасин, кейин аниқ касалхонага тушади.\nАвтомобилга ёнилғи қуйиш шохобчасида:\n— Сизни огоҳлантириб қўяй, бугундан бензиннинг нархи ошди.\n— Яхши, менга кечаги бензиндан эллик литр қуйинг.\nОқ қанд янги чиққан вақтда Афанди таажжубланиб қандфурушдан сўради:\n—\tАка, бу нима? Роҳатижоннинг қуруғи десам, шинниси кўринмайди...\nҚандфуруш тушунтириб берди:\n— Бу - қумшакарнинг йириги, янги чиқди. Буни оқ қанд дейилади.\n— Жиндай чашна беринг-чи?\nАфанди оқ қанддан бир чақмоғини оғзига солиб сўрган эди, ҳузур қилганидан баданлари яйраб, кўзлари сузилиб кетди.\n—\tШундай яхши нарсани сотасизми,— деди Афанди ютиниб,— уйингизга обориб бола-чақангиз билан сўришмайсизми?!\nИкки врач операция столидаги бемор олдида суҳбатлашишяпти:\n— Даволаймизми ёки яшайверсинми!?!?!?!!!!!\nАфанди бозор айланиб юриб, бир заргарлик дўкони ёнида тилла буюмларни томоша қилиб, узоқ туриб қолди.\n— Ҳа, биродар, бунча тикилиб қолдингиз? — деб сўради заргар.\n— Мана бу олтин буюмларга ҳавасим келиб қолди. Назаримда, бу заргарлик дўкони бўлса керак-а?\n— Йўғ-э, кўзингиз ожизроқми ўзи? — деди заргар ўзича ҳазиллашган бўлиб, — бу ерда эшакнинг калласи сотилади-ку!\n— Шунақами? Менимча, савдонгиз жуда ўнгидан келаётганга ўхшайди-я?\n— Шундай катта дўконда фақат биттагина эшакнинг калласидан бошқа нарса қолмабди-ку!— деди Афанди заргарнинг калласига ишора қилиб...\n— Дада, сиз қоронғида ҳам ёза оласизми?\n— Ўйлайманки, ёза оламан.\n— Ундай бўлса, чироқни ўчириб, кундалигимга қўл қўйиб беринг...


Меҳрибонлик уйи тарбияланувчиларига Вазирлар Маҳкамаси олдида куч ишлатилгани тўғрисидаги иддао текширилмоқда\nМеҳрибонлик уйининг собиқ битирувчилари видеосидан олинган скриншот.\nТошкент шаҳар Ички ишлар бош бошқармаси 22 май куни Вазирлар маҳкамасига ёрдам сўраб борган Меҳрибонлик уйининг собиқ битирувчиларига нисбатан Юнусобод тумани ички ишлар ходимлари куч ишлатгани иддао қилинган видео тарқалиши ортидан хизмат текшируви ўтказмоқда.\n“Мазкур видеода акс этган ҳолат Тошкент шаҳар ИИББ раҳбарияти томонидан назоратга олинган. Ҳолат юзасидан хизмат текшируви ўтказилмоқда. Текширув натижалари бўйича қўшимча маълумот берилади”,-дейилади расмий билдирувда.\nИжтимоий тармоқларда 22 май куни ички ишлар органи ходимлари ИИО ФМБ биносига олиб келганлиги ва уларга нисбатан куч ишлатиб тан жароҳати етказганлиги ҳақидаги видео тарқалган эди.\nМазкур видеода Самарқанд шаҳридаги 6-сон меҳрибонлик уйининг собиқ тарбияланувчилари 21 май куни Тошкентга Вазирлар маҳкамасига ёрдам сўраб келганлари ва “Вазирлар маҳкамаси олдидаги пиёдалар ўтиш ер ости йўлагида тунашга” мажбур бўлганлари ҳақида гапиришади.\nВидео давомида улар 22 май куни эрталаб Вазирлар Маҳкамаси қабулига боришгани ва аризани топшириш жараёнини видеога олишаётганида “Вазирлар Маҳкамаси масъули Шерзод Салимов” уларни ҳақорат қилганини, орада даҳанаки жанг юзага келганини, шундан сўнг ички ишлар ходимлари уларни қўлларини қайириб олиб кетишганини иддао қилишган.\nСамарқанд шаҳридаги 6-сон меҳрибонлик уйининг собиқ тарбияланувчилари Юнусобод тумани ички ишлар бўлимида ходимлар уларга ноинсоний муносабатда бўлганини ҳам иддао қилганлар.\nМаҳаллий оммавий ахборот воситаларининг хабарларига кўра, давлат томонидан Самарқанд вилоятидаги 6-, 10- ва Тошкент шаҳридаги 22-сонли болалар уйлари тарбияланувчилари бепул уй-жой билан таъминланган, аммо масъул идоралар уларни уй-жой кредит асосида берилганлиги тўғрисида огоҳлантирмаган. Улар бу уйларда чиқариб юборилганидан сўнг муаммони ҳал қилиш учун Тошкентга келишди.


«Раҳмати калон, Ҳаким ака!». «Динамо» мухлислари Ҳаким Фузайловга омад тилашди\n«Динамо» жамоаси мухлислари Ҳаким Фузайлов билан учрашув ташкил этиб, тожикистонлик мутахассисга миннатдорчилик билдиришди.\nЎқилди (марта): 483. Киритилган сана: 2021-12-23.\nЎқилди (марта): 1165. Киритилган сана: 2019-07-24.\nСафаров 3 та, Каримов 4 та ўйинга дисквалификация қилинди\nЎқилди (марта): 864. Киритилган сана: 2019-07-22.\nЎқилди (марта): 1012. Киритилган сана: 2019-05-03.\nЯпония клуби Самарқандда, ўртоқлик учрашуви ўтказилади\nЎқилди (марта): 1146. Киритилган сана: 2019-04-02.\nНАЗОРАТ БАҲСИДА «ДИНАМО» МАҒЛУБ БЎЛДИ\nСамарқандда Суперлига вакили Жиззахнинг “Сўғдиёна” клубига қарши майдонга тушган “Динамо” жамоаси 0:2 ҳисобида мағлуб бўлди.\nЎқилди (марта): 1222. Киритилган сана: 2018-08-30.\nБАЙРАМИНГИЗ МУБОРАК БЎЛСИН АЗИЗ АЁЛЛАР!\nБугун 8 март – халқаро “хотин - қизлар байрами” куни.\nЎқилди (марта): 980. Киритилган сана: 2018-03-08.\nДАСТЛАБКИ УЧРАШУВДА ДУРАНГ\nТошкентдаги йиғин доирасидаги дастлабки назорат ўйинини “Динамо” жамоаси “Пахтакор” ўринбосарларига қарши ўтказишди.\nЎқилди (марта): 1813. Киритилган сана: 2018-02-23.\n«ДИНАМО-WOMEN» БИРИНЧИ ЛИГА-2017 ҒОЛИБИ!\nСамарқанднинг «Динамо-Women» клуби ўз тарихида илк марта Ўзбекистон Биринчилиги ғолиблигини қўлга киритди.\nЎқилди (марта): 1390. Киритилган сана: 2017-11-27.\nЎқилди (марта): 1553. Киритилган сана: 2017-08-03.


Жаҳон чемпионати: ғалабага йўл\nРоссия яшил майдонларида ўтаётган жаҳон чемпионатининг дастлабки тур ўйинлари ҳам ортда қолди. Биринчи тур футбол мухлислари кутган ва кутилмаган натижаларга бой бўлди.\nУшбу мусобақанинг дастлабки учрашуви жаҳон чемпионатига мезбонлик қилаётган Россия – Саудия Арабистони жамоалари ўртасида кечди. Кўпчилик кутганидек ушбу учрашувда майдон эгаларининг қўли баланд келиб, йирик (5:0) ҳисобидаги ғалабаси билан якунланди. Гол муаллифлари Д. Черишев (дубль), А. Дзюба, Ю. Газински, А. Головин. Россия ушбу ғалабадан cўнг, 3 очко тўплаган ҳолда ўз гуруҳида биринчи ўринда бормоқда.\nБиринчи турнинг асосий ўйинларидан бири Испания ва Португалия терма жамоалари ўртасида кечди. Мухлислар ушбу учрашувда 6та голнинг гувоҳига айланишди. Сўнги вақтларда 11 метрлик жарима зарбасини уришда Криштиано Роналдуга тенг келадиган футболчи топилмаса керак. Энг қизиғи, бу чемпионатдаги илк пеналтини тепиш ҳуқуқи ҳам айнан ўша Португалиянинг юлдузи бўлган Роналдуга насиб этди. Албатта, у бундай имкониятлардан унумли фойдаланади. Португалия-Испания ўртасидаги ўйин 3:3 ҳисобида якунланди. Гол муаллифлари Криштиано Роналду (хет-трик), Диего Коста (дубль) ҳамда Начо Фернандеслар.\nБизни қувонтирган яна бир учрашувлардан бири бу қитъадошимиз бўлган Эрон ва Марокаш жамоалари ўртасида кечди. Ушбу учрашувда Марокаш гарчанд яхши ўйин кўрсатган бўлсада, лекин амалда омад эронликларга насиб этди. Ўйин якунланишига саноқли сониялар қолганда Марокаш футболчиси Азиз Бухаддуз ўз дарвозасига тўп киритиб, жамоасининг мағлубиятга учрашига сабаб бўлди (1:0). Форслар ушбу ғалабадан cўнг, гуруҳда Португалия ва Испанияни ортда қолдириб, етакчиликни қўлга олди.\n"D" гуруҳидаги иккинчи ўйин Хорватия Нигерия ўртасида кечди ва 2:0 ҳисобида Хорватия терма жамоаси ғалаба қозонди. Гол муаллифлари: Этобо (автогол), Лука Модрич (пеналти). Хорватия ушбу ғалабадан сўнг ўз гуруҳида биринчи ўринга кўтарилди.\nДастлабки тур кутилмаган натижалар билан ҳам ажралиб турди. Ҳудди шундай ўйинлардан бири, шубҳасиз, Аргентина – Исландия жамоалари ўртасида кечди. Аргентина терма жамоаси ушбу мусобақада чемпионлик учун курашадиган жамоалардан. Жамоада Европанинг бир қатор энг кучли футболчилари тўп суради. Лионель Месси, Серхио Агуеро, Анхел Димария, Гансало Игуаин, Пауло Дибалалар шулар жумласидандир.\nИсландияга тўхталсак, жамоа илк бор ушбу мусобақада иштирок этмоқда. Таркибидаги футболчиларни Аргентина билан таққослаб бўлмайди. Исландия терма жамоасининг бош мураббийи Хеймир Хадльгримссон илгари тиш шифокори бўлган экан. Шунингдек, жамоа ҳимоячиси Биркир Севарссон туз заводида оддий ишчи бўлиб ишлаган. Жаҳон чемпионатига бориш учун у иш жойидан жавоб сўраган. Мана шундай жамоа икки карра жаҳон чемпионларига муносиб қаршилик кўрсатишди.\nУчрашувда дастлаб аргентиналиклар ҳисобни очишга муваффақ бўлишди. 19 дақиқада Серхио Агуеро ҳисобни очса, кўп ўтмай Финнбогассон 23 дақиқада ҳисобни тенглаштирди. Ушбу учрашувда Леонел Мессининг бироз омади юришмади, унинг устига, пеналтидан ҳам фойдалана олмади. Ушбу учрашувда Исландия дарвозабони Ханнес Халльдоурссон жамоасини бир неча бора, муқаррар голлардан қутқариб қолди. Учрашувда дарвозаларга бошқа тўп киритилмади ва ўйин 1:1 ҳисобида якунланди.\nЯна бир кутилмаган ўйинлардан бири – 5 карра жаҳон чемпиони бўлган Бразилия ҳамда Швейцария термажамоалари ўртасида ўтди. Ушбу ўйинда кўпчилик Бразилиянинг йирик ҳисобдаги ғалабасини тахмин қилишган бўлса ажаб эмас. Лекин Швейцария ҳам осонликча таслим бўлмаслигини амалда исботлаб берди. Дастлаб 20 дақиқада пентакампионлар ҳужумчиси Филлипе Коутиньо ҳисобни очса, 50 дақиқада Цубер ҳисобни тенглаштириб, жамоасини мағлубиятдан қутқариб қолди.\nБиринчи турнинг яна бир марказий ўйинларидан бири бу амалдаги жаҳон чемпионлари бўлган Германия ва Мексика терма жамоалари ўртасидаги ўйин. Шубҳасиз, ушбу ўйинда кўпчилик Германияни фаворит деб ҳисоблаган эди. Аммо Мексика ҳам мусобақада шунчаки ўйин намойиш этиш учун келмаганлигини амалда исботлади. 20-дақиқада Мексиканинг 22 рақамли футболчиси Лосано ўзига берилган имкониятдан унумли фойдаланиб, ҳисобни очди. Германияликлар бир қанча хавфли ҳужумлар уюштирмасин, Гилерме Очоа қўриқлаган дарвозага тўп кирита олмади. Ва ўйин кичик (1:0) ҳисобида мексикаликларнинг фойдасига ҳал бўлди. Мексика термажамоаси ушбу ғалабадан сўнг гуруҳда пешқадамликни эгаллади.\nСаҳифани Шоҳбоз ИРИСМАТОВ тайёрлади, 2018-06-19, 11:02 171


ХТВДА ИСРОИЛ ДЕЛЕГАЦИЯСИ БИЛАН УЧРАШУВ ЎТКАЗИЛДИ\nИсроилнинг Холон технология институти (HIT) президенти, профессор Эдуард Якубов бошчилигидаги делегация Халқ таълими вазирлигига ташриф буюрди. Бу ҳақда вазирлик Ахборот хизмати хабар берди.\nХалқ таълими вазирининг биринчи ўринбосари Алишер Умаров Исроил делегациясини қабул қилди. Учрашув давомида у вазирликнинг таълим соҳасини ислоҳ этиш бўйича сай-ҳаракатлари ҳақида исроиллик меҳмонларга маълумот берди. Таъкидландики, ҳозирда ўқув дастурлари ва дарсликларни қайта кўриб чиқиш ишлари бошланди.\nХалқ таълими вазирининг ўринбосари вазирлик таълим соҳасидаги ривожланган мамлакатлар тажрибасини ўрганиш бўйича иш олиб борилаётгани ҳақида айтиб ўтар экан, Исроилнинг STEАM фанлари ва АКТ йўналишларида ўқитиш бўйича тажрибаси қизиқлигини қайд этди.\nЎзбекистон томони математика, физика ва бошқа фанлар бўйича дарсликларини мамлакатимизда мослаштириш учун ўрганиб чиқиш истаги борлиги таъкидланди.\nТомонлар Ўзбекистон миллий университети билан ҳамкорликда физика-математика ва технологияларга ихтисослашган замонавий мактаб ташкил этиш ҳамда ўқитувчиларни тайёрлаш ва қайта тайёрлаш масалаларини муҳокама этдилар.\nЭдуард Якубов Исроил Ўзбекистон билан таълим тизимида ҳамкорлик ўрнатишга қизиқиши борлигини айтди ва ўз тажрибасини ўртоқлашишга тайёрлигини таъкидлади. У Халқ таълими вазирлиги вакилларини Исроилга таълим тизимини ўрганиш ва ҳамкорлик алоқаларини ўрнатиш учун ташриф буюришга таклиф этди.\nHIT президенти Исроилнинг таълим тизимини ривожлантириш, жумладан, аниқ фанлар ва технология йўналишлари бўйича илғор тажрибаси билан ўртоқлашди.\nИсроил делегацияси Ўзбекистонда мактаб инфратузилмасини ривожлантириш ва моддий-техник базасини яхшилашга қўшимча маблағ жалб этиш учун мактаб фонди MFond ташкил этилгани ҳақида маълумот олди. Ўзбекистон мактабларидан бирини битирган HIT президенти, профессор Эдуард Якубов MFond орқали ўз мактабига молиявий кўмак бериш истаги борлигини қайд этди.


Фармацевтика соҳасига татбиқ этиладиган инвестиция лойиҳалари натижасида 3 733 ишчи ўрин ташкил этиш кутиляпти\nЎзбекистон 32 12.07.2019 17:42:04\n12 июль куни Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Соғлиқни сақлаш вазирлиги ва Фармацевтика тармоғини ривожлантириш Агентлиги томонидан мамлакатимиз Президентининг жорий йил 10 апрелдаги “2019 – 2021 йилларда Республиканинг фармацевтика тармоғини янада жадал ривожлантириш чора-тадбирлари тўғрисида”ги фармони асосида матбуот анжумани бўлиб ўтди. Бу ҳақда Ўзфармагентлик матбуот хизмати хабар берди.\nФармацевтика тармоғини ривожлантириш Агентлиги директори Сардор Қориевнинг айтишича, 2019 йилнинг 5 ойи мобайнида қиймати 40,52 миллион долларлик 9 та инвестиция лойиҳаси амалга оширилган бўлиб, унинг натижасида 511 та янги иш ўринлари яратилган.\nШу билан бирга, хорижий ва халқаро молия институтларининг маблағлари иштирокида Тошкент вилоятида умумий қиймати 10,6 млн. АҚШ долларига тенг 2 та инвестиция лойиҳаси амалга оширилмоқда.\nИстиқболдаги режаларга келадиган бўлсак, 2019-2020 йилларда Фармацевтика саноати соҳасида умумий қиймати 327,29 миллион АҚШ долларга тенг 80 та лойиҳа амалга оширилиши режалаштиришган. 2019 йилнинг ўзида умумий қиймати 196,92 миллион АҚШ долларлик 53 та инвестицион лойиҳа ишга туширилиши режалаштирилган бўлиб, уларнинг амалга ошиши натижасида 3 733 ишчи ўрин ташкил этилади.\nЖорий йилнинг 1 июни ҳолатига мамлакатимизда фармацевтика соҳасида 162 корхона фаолият юритаётган бўлиб, улардан 90 корхона дори воситалари, 61 корхона тиббий буюм ва 11 корхона дори воситаси ва тиббий буюмлар ишлаб чиқариш учун лицензияга эга. 2018-2019 йилларда 19 та янги корхона ишга туширилди, улар қошида қўшимча 11 та дори воситаларини ишлаб чиқариш цехлари очилган.\n2019 йил 5 ойида 6 574 номдаги хорижий ва 2 508 номдаги маҳаллий дори воситалари, 1 131 номдаги хорижий ва маҳаллий тиббий буюмлар ва тиббий техника давлат рўйхатидан ўтказилган.\nЖорий йилнинг биринчи ярим йиллигида эса 66 нафар мутахассис GCP, GDP, GLP, GMP, GSP стандартларини ўзлаштириш бўйича ўз малакасини оширган.\nРеспубликада 162 та фармацевтика корхонасидан 51 тасида (33%) халқаро ва миллий стандартлар жорий қилинган.\nФармон билан 2019-2021 йилларда фармацевтика тармоғини ривожлантириш бўйича “Йўл харитаси” тасдиқланди. Унда тармоқ корхоналарининг моддий-техника базасини мустаҳкамлаш, уларни замонавий тиббий, лаборатория асбоб-ускуналари билан жиҳозлаш, фармацевтика технопаркини ташкил этиш, республикада хорижий етакчи олий таълим муассасаси филиалини ташкил этиш, Ўзбекистон Давлат фармакопеясини ишлаб чиқиш, Агентликда фармацевтика тармоғини қўллаб-қувватлаш ва ривожлантириш жамғармасини ташкил этиш каби тадбирлар кўзда тутилган ҳамда Жамғарма маблағларини шакллантиришнинг молиявий манбалари ва ушбу маблағларнинг қайси мақсадларга йўналтирилиши аниқ кўрсатиб берилган, деб ёзади манба.\nФармацевтика матбуот анжумани\nТиббиёт ва фармацевтика кадрларини қайта тайёрлаш тизимининг марказлаштирилишига барҳам берилади\nЯккасарой туман кичик саноат зонасида янги қўшма корхона ташкил этилмоқда\nМаҳкумлар учун янги кийим-бошлар ишлаб чиқарилмоқда


21:33 26.07.2019 (Янгиланган 21:32 26.07.2019)\n"Ўрта ва қисқа масофага учувчи ракеталар тўғрисидаги шартнома тақдири атрофида ноаниқлик сақланиб келмоқда, биз уни узайтиришни таклиф этдик, лекин Вашингтондан жавобни эшитмадик", - деган Лавров\nТОШКЕНТ, 26 июл - Sputnik. Москва АҚШнинг космосга қурол олиб чиқиш режасидан ташвишда, бу қурол-аслаҳалар пойгасини яна янгилаши мумкин, деб баёнот қилди жума куни РФ ТИВ раҳбари Сергей Лавров. РИА Новости хабари асосида.\n"Биз АҚШнинг космос бўшлиғига қуролни олиб чиқиш режасига жиддий киришганидан ташвишдамиз, бу ҳолат қурол-аслаҳалар бўйича янги глобал пойгага олиб келиши мумкин", - деди Лавров, БРИКС мамлакатлари ташқи ишлар вазирлари кенгашида чиқиш қилар экан.\nЛавров шунингдек, ҳарбий бюджетнинг оширилиши, стратегик стабилликни ушлаб туриш учун ўн йилликлар давомида шакллантириб келинган архитектуранинг бузилиши халқаро хавфсизликка таҳдид қилишини билдирди.\nЛавров мисол тарзида ўрта ва қисқа масофага учувчи ракеталар тўғрисидаги шартномани келтириб ўтди.\n"Ўрта ва қисқа масофага учувчи ракеталар тўғрисидаги шартнома тақдири атрофида ноаниқлик сақланиб келмоқда, биз уни узайтиришни таклиф этдик, лекин Вашингтондан жавобни эшитмадик", - деб қўшимча қилди у.


Ўзбекистоннинг Урганч шаҳри расмийлари кришначиларни “халқ душмани” ўлароқ таъқиб қилмоқдалар - Фарғона.Ру ахборот агентлиги\n21:49 msk, 13 Июль 2020\nЎзбекистондаги кришначилар жамоати кўп сонли эмас. Тошкентда улар юз элликтача чиқсалар керак. Пойтахтдаги кришначилар ҳамжамияти Адлия вазирлиги томонидан диний ташкилот сифатида рўйхатга олинган, бу уларга катта ҳовлида расман туриш имкониятини беради.\nБироқ ҳозир шаҳар марказида бундан ўн беш йил илгари бўлгани каби рақс тушароқ медитация билан шуғулланаётган, ҳиндистонликларнинг ёрқин пўртаҳолранг ипак либосига бурканган тўдаларни кўрмайсиз: ҳозир замон бошқа, ранг ҳам – буни расмийлар тўғри тушунмасликлари мумкин. Аммо тошкентлик кришначилар бундан нолимайдилар – улар «Харе Кришна, Харе Рама…» мантрасининг ҳамма бало-қазолардан асрашига ишонадилар.\nАммо уларнинг пойтахтдан узоқ бўлган Урганчдаги биродарларига омад унча кулиб боқмади. У ерда ҳатто мантра ҳам ёрдам бермай қўйган – ноқонуний тазйиқ-таъқиблар туфайли шаҳардан қочиб қолишга тўғри келаяпти. Урганчда бу ҳаракатга дахлдор барча маросимларга риоя қилувчи эътиқодли кришначи бор-йўғи битта. Унга ҳали ҳеч ким очиқчасига теккани йўқ, бироқ бекорчиликда кришначилик адабиётини ўқиш учун унинг олдига келган барчани таъқиб қилмоқдалар.\nРўзинбой Ҳасанов. Фарғона.Ру АА фотосурати\nУрганчдаги ягона кришначи, веда адабиётини ўзбек тилига таржима қилган таржимон Рўзинбой Ҳасанов гапиради:\n- Яқиндан бери Кришна онги билан қизиқаётган одамларни, айниқса талабаларни қаттиқ таъқиб қила бошладилар. Таъқиб Урганч тиббиёт олийгоҳида бундан тўрт йил олдин бошланган. Кришначилик китобларини ўқийдиганларнинг барчасини талабалар мажлисида “халқ душмани” дея эълон қилганлар.\nОлийгоҳ раҳбариятининг фикрича, “кришначилар Индира Гандини ўлдирганлар, кришначилар Россияда тўнтариш ясамоқчи бўлганлар, кришначилар йилда 365 кун фаҳш билан шуғулланишга даъват этувчи Камасутрани ўрганадилар...” Шундан сўнг талабаларни ноқонуний тарзда таъқиб қилиш бошланган. Масалан, МХХ ходимлари тиббиёт олийгоҳи талабаси Жалил Абдуллаевни давлат томонидан таъқиқланган динни тарғиб қилганликдаги иқрорномага қўл қўйишга мажбур қилиб калтаклаганлар. Жалилнинг айбини исботлаш учун эса унинг бешта курсдошини чақув ёзишга мажбур қилганлар. Уларда Абдуллаев талабалар ўртасида даъватчилик фаолияти билан шуғулланганлиги кўрсатилганди. Жалил буни тан олишдан бош тортганидан сўнг уни қаттиқ дўппослаганлар.\nМен МХХ ходимларининг кўпчилиги билан, шу жумладан, динни назорат қилувчи бўлимдагилар билан ҳам шахсан танишман. Уларнинг ҳам нима бўлаётганини тушунолмай бошлари қотган. Улар пойтахтдаги Диний ишлар бўйича комитетга сўровнома юборишиб, бизнинг китобларимиз таъқиқланган адабиёт эмаслиги ҳақида тасдиқнома олганлар. Айтиш лозимки, бу каби таъқиблар билан шуғулланаётган кишилар динга мутлақо алоқалари йўқ бўлган бошқа бўлим ходимларидир. Мен улар ким томонидандир сотиб олинганлар, деб ҳисоблайман.\nТошкент кришначилари. Фарғона.Ру АА фотосурати\nМенинг уйим назоратда, менинг уйимга мутлақо беозор ният билан келганлар у ёки бу тарзда жабр тортмоқдалар. Масалан, менинг уйимга Жалил келганди – эртаси куни унинг деканига қўнғироқ қилишибди: “Абдуллаев ўқишдан четлатилсин. Агар ўқишдан ҳайдамасангиз, ўзингизга нисбатан чора кўрамиз”. Абдуллаевни деканатга чақиришиб, ўттиз соат дарс қолдиргани учун ўқишдан четлатишга ҳаракат қилишибди. Табиийки, Жалил: “Ҳамкурсим икки юз соат дарс қолдирган-ку, аммо уни нимагадир ўқишдан ҳайдамаяпсизлар”, дея ҳайрон бўлибди ва деканнинг устидан арз қилишини айтиб огоҳлантирибди. Шунда декан ўз қарорини бекор қилиб, Жалилни курсбошиликдан олиб ташлаш билан кифояланибди. Шундан сўнг Абдуллаевни МХХга чақиришиб, унга жисмоний тазйиқ ўтказишга ҳаракат қилишибди.\nЖалилдан менга қарши “Ўзбекистон президентини ёмонлади” қабилида ариза ёзиб беришни талаб қилишибди. Абдуллаев бу ишни қилишдан бош тортибди. Бизким, кришначилар, телевизор кўрмаймиз, шунинг учун ҳам президент қай маҳал, қайси ерда нима иш билан шуғулланаётганини ҳатто билмаймиз ҳам. Биз сиёсат билан шуғулланмаймиз. Биз ҳатто динни ҳам ўрганмаймиз, биз Худони ўрганамиз. Биз диндорлар эмас, илм кишиларимиз ва даъват билан шуғулланмаймиз. Ўзбекистон қомусида ҳар бир фуқаро ахборот олиш ва тарқатиш ҳуқуқига эга, деб ёзиб қўйилган. Биз Худо ҳақида ҳеч қайси динга қарашли бўлмаган ана шундай ахборот тарқатаяпмиз.\nБироқ МХХ ходимлари шаҳарда “кришначилар ёмон одамлар” деб гап тарқатишибди ва тўрт талабани бу ҳаракатга эътиқод қилганлари сабабли олийгоҳдан ҳайдашибди. Шундан сўнг бутун шаҳар кришначиларга қарши оёққа қалққан, ота-оналар ўз болалари учун хавфсирай бошлаганлар, веда адабиётини ўқийдиган ёшларни эндиликда ўз қариндошлари таъқиб қила бошлаганлар.\nМисол учун, яқинда Нодира исмли танишимни ўз отаси калтаклаб, уйга қамаб қўйган. У йигирма учга кирган, университетни тамомлаб, мактабда дарс беради. Ана шу воқеадан кейин Нодира уйидан қочиб кетиб, Тошкентдаги танишлариникида икки ой яшаган, кейин уйига қўнғироқ қилишга қарор қилган. Ота-онаси унга қизлари уларни шарманда қилганини ва улар учун Нодира қиз сифатида ўлганини, энди эса ҳаммага қўшилиб уни қидириб юрганларини айтганлар. Милиционерлар Нодирани топишиб, паспортини тортиб олганлар ва Учтепа ТИИБ тергов ҳибсхонасига қамаб қўйганлар. Кейин эса унинг отаси қизни ақлан носоғлом деб топиш топширилган психиатр билан бирга келган. Аммо қизнинг қаллиғи бу каби экспертизанинг ўтказилишига йўл қўймаган. Бироқ қизнинг отаси Нодирани зўрлик билан уйга олиб кетган ва ҳозир уйда қамаб сақлаяпти. Қизнинг қаллиғи унинг ортидан борган. У тирикми-йўқми – билмайман, биз у билан алоқани йўқотиб қўйдик.\nМуқаддас Қурбонова. Фарғона.Ру АА фотосурати\n- Шундай бўлдики, мен ўз оилам билан кўчада қолдим, - дея давом эттиради таъқиблар мавзусини урганчлик Муқаддас Қурбонова. – Биз эрим ва қизим билан ўз уйимизда фаровон турмуш кечирардик. Аммо бир пайт қайнотамга кришначилик адабиётини ўқиганимиз, гўшт емаслигимиз, спиртли ичимликлар ичмаслигимиз ёқмай қолди. У паспортларимизни, эримдан эса “КамАЗ” автомобилини тортиб олди ва ҳаммамизни уйга қамаб қўйиб, гўшт ейишга, ароқ ичишга мажбур қилди. Биз маҳаллий ҳуқуқ ҳимоячиларига қўнғироқ қилдик, улар келишиб, паспортларимизни қайтариб олиб беришди ва биз уйдан қочиб кетдик.\nЭнди биз олти ойдан бери уйимизни ва машинани қайтариб олишга эришолмаяпмиз. Қаерларга мурожаат қилмадик дейсиз – аммо ҳамма жойда бизга: “Бу оилавий иш экан, ўзларингиз ҳал қилинглар!” дейишди. Эрим ўз отаси устидан милицияга ариза ҳам ёзиб берди – улар ҳатто қабул ҳам қилдилар. Лекин, отаси буни билгандан сўнг ўғлининг ваҳҳобий экани ҳақида муқобил ариза ёзиб берган пайтда уни ҳибсга олишиб, узоқ вақт қамоқда ушлаб турдилар. У озодликка чиқиши билан Тошкентга кетвордик, бу ерда бизга яхши одамлар бошпана бердилар...\n- Агар Урганчдаги кришначилик ташкилотининг рўйхатга олинишига эришолсайдик, балки бу тўс-тўполонлар тинчиб кетган бўлармиди, - дея ўз ҳикоясини якунлайди Рўзинбой Ҳасанов. – Аммо бунда ёпиқ доирага ўхшаш ҳолат бор: рўйхатдан ўтиш учун ҳеч бўлмаганда аризамиз тагига қўл қўйиши мумкин бўлган юзта киши йиғишимиз керак. Лекин Урганчда кришначиларни ва уларга ҳамдард бўлган барчани таъқиб қилаётганлари учун ҳеч ким биз билан алоқа қилишни хоҳламай қолган, ҳамма қўрқяпти ва бундан келиб чиқадики, улар ҳеч қачон бу каби ташкилотга аъзо бўлмайдилар. Демак, рўйхатдан ўтиш ҳақида гап ҳам бўлиши мумкин эмас.\nБизга “диндор одам” тамғаси босилгани учун, уч кишидан ортиқ одам билан чой ҳам ичолмаймиз. Бизга айтишларича, уч кишидан ортиқ одам уюшган гуруҳ, демакки, таъқиқланган ташкилот бўларкан. Лекин нима учун диндор одам меҳмонга бориши мумкин эмас? Менинг уйимда бўлганларнинг ҳаммаси кейин МХХ деган муқаддас қадамжода бўлиб қайтганлар. Шунинг учун ҳам одамлар бизга яқинлашмай қўйганлар. Юзага келган вазиятдан чиқиш йўлини эса мен кўрмаяпман. Расмийлар бебошлигидан жабр кўрган бир неча одамга бўлса ҳам ёрдам беролсайдик...


Қашқадарёда спорт мактаби директори пора учун беш йилга қамалди - Халқ сўзи\n08:19 27 Ноябрь 2021 Жамият\nКитоб спорт мактаби директори 1,5 миллион сўм пора учун 5 йилга озодликдан маҳрум этилди, деб хабар бермоқда «Қашқадарё янгиликлари» телеграм-канали.\nҚайд этилишича, суд Китоб туманидаги 2-сонли болалар ва ўсмирлар спорт мактабининг ҳозирги собиқ директорига нисбатан ҳукм чиқарган. 2021 йил 11 август куни 1,5 миллион сўм олаётган вақтда қўлга олинган. Шу суммага спорт мактаби директори фуқарога уни мураббий қилиб қўйишга ваъда берган.\nСуд гумонланувчини Жиноят кодексининг 210-моддаси 2-қисми (Пора олиш) билан айбдор деб топиб, 5 йил муддатга озодликдан маҳрум қилди. Шунингдек, собиқ директор 2 йилга масъул лавозимда ишлаш ҳуқуқидан маҳрум қилинди.\n«Свет» ўчганидан фойдаланиб банкоматга ўғирликка тушган шахс ушланди\nНаманган шаҳрида ўқитувчиларинг малака тоифалари олиб беришни ваъда қилган методист ушланди


Пашинян — Арманистон Бош вазири\n14.01.2019 15:16 0 299\nАрманистон президенти Армен Саркисян бош вазир вазифасини бажарувчи Никола Пашинянни мамлакат ҳукумати раҳбари — Бош вазир этиб тайинлади. Бу ҳақда Арманистон президенти матбуот хизмати хабар берди.\nАрманистоннинг 2018 йил 9 декабридаги сайловлардан кейинг шакллантирилган еттичинчи чақириқ парламенти 132 нафар депутатдан иборат. Парламентда етакчи блок — «Менинг қадамим» партияси 88 ўрин, «Гуллаб-яшнаётган Арманистон» 26 ўрин, «Порлоқ Арманистон» 18 ўринга эга бўлди.\nАрманистон Бош вазир Пашинян\nХориж 11/11, 16:54\nАраб давлати бир ҳафталик мотам эълон қилди\nХориж 10/11, 09:27\nТоғли Қорабоғда уруш тугагани эълон қилинди. Ереван бир нечта туманларни Бокуга беришга рози бўлди\nҲодиса 10/11, 00:12\nАрманистон - Озарбайжон чегарасида рус вертолёти уриб туширилди. Озарбайжон буни «тасодиф» деб атади


Ўзбекистонликлар танлаган касбидан қай даражада қониқади? - UzAnalytics\nЎзбекистонликлар танлаган касбидан қай даражада қониқади?\nСурат манбаси: https://postupi.online/\nЖорий йил 1 августидан 15 сентябрига қадар HeadHunter компаниясининг тадқиқот хизмати иш қидирувчилар ўртасида сўров ўтказди. Сўров ташкилотчилари бундан иккита мақсадни кўзда тутган эди: а) респондентларнинг болалигида ким бўлишни орзу қилгани ва улар қанчалик амалга ошгани; б) уларни танлаган касби қай даражада қониқтириши, шунингдек, агар имконият бўлса, ҳозирги кунда ўз ишини қайси касбга ўзгартиришга тайёрлиги.\nБолаликда бўлғуси касбни танлаш ва бу ҳақдаги орзулар барчага таниш. Бу даврда мазкур масалага рационал ёндашувдан кўра, ота-она ёки яхши кўрган шахсларга тақлид қилиш ҳамда турли соҳаларда одамларга ёрдам бериш каби истаклар муҳим роль ўйнайди. Бундан ташқари, вақт ўтиши билан орзулар ҳам ўзгаради. Болалик орзуларига ҳамма ҳам эриша олмайди.\nSuperjob.ru портали тадқиқот марказининг натижаларига кўра, респондентларнинг атиги 9 фоизи болаликда орзу қилган касб эгаси бўлади. Маълум бўлишича, касб ҳақидаги орзулар кўпинча шифокорлар ва ўқитувчиларга тақлидан амалга ошган. ФБК иқтисодий ва ҳуқуқ мактабининг бош директори Сергей Пятенконинг айтишича, бунинг ажабланарли жойи йўқ. Сабаби, шифокорлик касбини эгаллаш кўп йиллик изланиш ва ирода талаб қилади. Қўриқчи ёки омборчи каби касблар эса кўпинча ҳаёт тақозоси билан танланади: “Агар инсон ҳали ёш бўлса, ўз ҳаётини ўзгартириши ва бошқа мутахассислик эгаси бўлиши, эҳтимол болаликдаги орзусини амалга ошириши мумкин”, дейди С. Пятенко.\nВақт ўтиб, балоғатга эришгач, инсон одатда рационал ва амалий фикрлай бошлайди, касб танлашга муносабатини, мулоҳазаларини ва ёндашувини қайта кўриб чиқади. Шу боис, HeadHunter компанияси Ўзбекистонда ўтказган сўров натижаларининг иккинчи қисми қизиқарлидир. Бошқача айтганда, бугунги кунда сўровда қатнашган ўзбекистонликлар танлаган касбидан қай даражада қониқади? Агар имконият бўлса, улар ўз ишини қайси касбга алмаштиришга тайёр?\nМазкур сўровда 550 киши қатнашди, респондентларнинг 94 фоизи – 18 дан 55 ёшгача.\nСўров натижалари шуни кўрсатадики, респондентларнинг 38 фоизини танлаган касби мутлақо ёки деярли қониқтиради, 34 фоизини қисман қониқтиради, қолган 28 фоизини эса деярли қониқтирмайди.\nАгар имконият бўлса, сўровда қатнашган ўзбекистонликларнинг деярли 60 фоизи болаликдаги орзуларини амалга оширишга, 23 фоизи эса бу ҳақда жиддий ўйлаб кўришга тайёр.\nУшбу сўров натижаларига кўра, тадбиркорлик энг кўп эътироф этилган касб ёки фаолият тури бўлиб чиқди. Бундан ташқари, оммабоп касблар рўйхатига ҳуқуқшунос, актёр, механик, дастурловчи, психолог, стюардесса, бизнес таҳлилчиси ва бизнес-тренер фаолият турлари ҳам кирар экан.\nHeadHunter компаниялар гуруҳи интернет-рекрутмент (малакали ходимларни ишга танлаб олиш) бозорида 2000 йилдан бери фаолият юритиб келади. hh.uz вебсайти Ўзбекистондаги етакчи HR-портали ҳисобланади.\nЎзбекистон ва ЕОИИ: иқтисодий муносабатлар рақамларда\nҚишлоқ хўжалиги етакчи тармоққа айланиши учун нима қилиш лозим? Эксперт билан суҳбат\nАҳоли ва тадбиркорларнинг инфляцион кутилмалари\nДунёда демократик социализм муваффақият қозонган жамият борми?\nЎзбекистон иқтисодиёти Жаҳон банки экспертлари таҳлилида\nЎзбекистон компанияларига қандай ходимлар керак?\nМарказий Осиё мамлакатларида озиқ-овқатнинг экспорт потенциалини қандай ошириш мумкин?\nТемур Умаров: Тошкент оқилона сиёсат юргизса, Хитой салоҳиятидан мамлакат ривожи йўлида фойдаланиш мумкин\n“Эркинликлар секин ортиб бораётган юртда”


«Вақт машинаси» — Жеймс Уэбб космик телескопи ҳақида барчаси - Bugun.uz\n«Вақт машинаси» — Жеймс Уэбб космик телескопи ҳақида барчаси\n13:21 | 26-12-2021\nФранцуз Гвианасидаги «Куру» космодромидан 25 декабрь куни соат 17:20 да «Ариан-5» ракетасида инсоният тарихидаги энг қиммат қурилма — Жеймс Уэбб космик телескопи (JWST — «James Webb Space Telescope») космосга жўнатилди. 30 йил ва 10 миллиард доллар талаб қилган ушбу космик телескоп ўзида энг янги технологияларни жамлаган, унинг асосий вазифаси — ўтмишга назар ташлаш. JWST осмондаги деярли барча объектларни кўра оласа-да, унинг асосий мақсади коинотда порлаган биринчи юлдузлардан келаётган нурни ўрганиш. Ушбу космик телескоп орқали Катта портлашдан тахминан 100–200 миллион йил кейин ҳосил бўлган юлдузларни кўриш имкони бор. Хуллас, Жеймс Уэбб «биз қаердан пайдо бўлдик?» каби фундаментал саволларга жавоб излайди.\n«Bugun.uz» колумнисти, физик олим Рустам Ашуров телескоп мақсади, лойиҳаси, жойлашуви ва унда ишлатилган технологиялар ҳақида батафсил ҳикоя қилади.\nБугунги кунда қабул қилинган космологик моделга кўра, бундан 13,8 миллиард йил аввал, Катта портлаш натижасида сингуляр ҳолатда бўлган борлиқ кенгайишни бошлади. Сўнгра портлаш сабабли ҳосил бўлган ядровий бўтқа совуб бориши натижасида аввал водород ионлари, сўнгра атомлар ҳосил бўлди. Ёруғлиқ ушбу бўтқани тарк этиб, борлиқ бўйлаб ҳаракатлана бошлади. Бутун борлиққа сочилиб бораётган фотонлар ёруғликдан ташқари ўзлари ҳосил бўлган давр ҳақида информацияни ҳам ўзлари билан олиб келишади. Ушбу фотонларни кўра олиш орқали биз ўтмишни кўра оламиз.\nМаълумки, ёруғлик фазода секундига 300 000 километр тезликда тарқалади (аниқроғи, 299 792 458 м/с). Бу тезлик билан ёруғлик Қуёшдан Ергача бўлган масофани 8 дақиқада босиб ўтади. Яъни, агар Қўёш бирдан ўчиб қолса, биз бу ҳақда 8 дақиқа хабарсиз қоламиз. Худди шунингдек, бизга энг яқин бўлган «Альфа центавр» галактикасидан ёруғлик ергача 4 йилда етиб келади. Биз ҳар сафар «Альфа центавр» галактикасига қараганимизда ушбу галактикадаги 4 йил олдинги тарихни кўрамиз. Демак, биз имконини топсак, катта портлаш томонга назар солиб, ҳаммаси қандай бошланганлигини ўз кўзимиз билан кўришимиз мумкин. Бу худди фантастик кинолардаги вақт машинаси кабидир.\nШу сабабли инсонлар осмонга қуролланган кўз билан назар ташлашни бошлашди. 1607 йил Иоанн Липперсгей таклиф қилган илк телескоп 20 асрнинг иккинчи ярмигача эволюцияланиб борди ва айнан 20 асрда революция содир бўлди. Ер атмосфераси электромагнит нурланишнинг инфрақизил диапазони каби диапазонлар учун шаффоф эмаслиги Ерда жойлашган телескоплар томонидан катта информация тўлиқ қайд этилмайди.\nШунингдек, атмосфера қатламидаги турбулент оқимлар ҳам телескоп аниқлигига таъсир ўтказади. Телескопни Ер орбитасига олиб чиққан ҳолда унинг тасвири аниқлигини 7–10 баробарга ошириш мумкин. Шу сабабли астрономлар Ер орбитасига телескоп олиб чиқиш устида ишлашди. 1990 йилга келиб, илк космик телескоп — Хаббл телескопи космосга қараб йўл олди. 31 йил ичида Хаббл бизни космология соҳасида кўплаб илмий янгиликлар билан хурсанд қилди.\nКейинги босқич тадқиқотлари учун эса Хабблнинг натижаларини тўлдирувчи ва кенгайтирувчи инфрақизил диапозонда оптималлаштирилган янги космик обсерваторияга эҳтиёж сезилди. Чунки Хаббл коинотни, асосан, яқин инфрақизил ва ультрабинафша оптик диапозонда ўрганганлиги сабабли инфрақизил диапазонда кўринадиган қадимий ва совуқ объектларни кузатишда муаммога дуч келар эди. Шу тариқа «Жеймс Уэбб космик телескопи (JWST)» лойиҳасига старт берилди. JWST тўлқин узунликлари қамрови катта ва сезувчанлиги юқори бўлганлиги сабабли янада узоқ ўтмишга саёҳат қилиш имкониятини беради.\n1995 йил Хаббл телескопи орқали ёнида бизнинг қўёшимиз каби юлдузга эга экзопланета аниқланади. Бу кашфиёт илмий жамжамиятни жумбушга келтиради. Аҳир, қаердадир бизнинг сайёрамизга ўхшаш шароитга эга ҳаёт бўлиши мумкин. Шу сабабли 1996 йил астрономлар «HST and Beyond» номли доклад тайёрлашади ва унда келажакда астрономия қаерга қараб ривожланиши кераклиги таҳлил қилинади.\nШу тариқа янги космик телескоп яратиш ғояси илгари сурилади ва бу телескоп шунчаки «Янги авлод телескопи» деб аталади. Янги телескоп 2002 йил NASA’нинг олтин даврида (1961–1968) директор бўлган Жеймс Эдвин Уэбб хотирасига қайта номланди. Илк старт 2007 йилга белгиланди, аммо Хаббл каби ўйланган ишлар ўз вақтида бажарилмади.\nБиринчи ойна сегменти фақатгина 2015 йилга келиб ўрнатилди. JWST’ниннг молиялаштириш масаласида ҳам Хабблга ўхшаш жойи бор. 1997 йил ярим миллиард доллар миқдорида ажратилган бюджет 2021 йилга келиб 10 миллиард долларга кўтарилди. 2011 йилда эса АҚШ Конгресси лойиҳанинг қимматлиги сабабли молиялаштиришни тўхтатиш масаласини ҳам кўтарди, аммо кейинчалик лойиҳа молиялаштиришда давом этилиши эълон қилинди. Шу тариқа Жеймс Уэбб космик телескопи инсоният тарихидаги энг қиммат космик қурилмага айланди.\nЖеймс Уэбб Хабблдан фарқли ўлароқ, Ер орбитасига эмас, 2-Лагранж нуқтасига (L2) жойлашади. Бу нуқта Ердан 1,5 миллион километр узоқликда.\nБу нуқтада телескоп ва сунъий йўлдош каби кичик объектлар гравитацияни келтириб чиқараётган объектларга нисбатан узоқ вақт бир жойда ўрнини сақлаб қолган ҳолда ҳаракатлана олишади. Бундан ташқари, айнан L2 Лагранж нуқтаси Қўёш радиациясидан максимал ҳимояланган. Жеймс Уэбб учун бу муҳим, чунки у инфрақизил диапазонда ишлайди ва Қуёш радиацияси унинг сенсорларига салбий таъсир кўрсатади.\nБундан ташқари, Жеймс Уэбб Хабблдан ўлчамлари бўйича ҳам фарқ қилади.\nЖеймс Уэбб космик телескопида ишлатилган технологиялар ва қурилмалар\nЖеймс Уэббда дунё бўйлаб кўплаб олимларнинг барча илмий янгиликлари бир нуқтага жамлаган десак ҳам бўлади. Телескопда ишлатилган кўплаб технологиялар турли лабораторияларда NASA буюртмаси асосида узоқ йиллар давомида яратилди. Улар билан қисқача танишиб чиқамиз.\nАсосий ойна. Жеймс Уэбб асосий ойнасининг радиуси 6,5 метрни ташкил қилиши кўзда тутилган эди, аммо уни космосга олиб чиқувчи «Ариан-5» ракетасига бу ўлчам сиғмаганлиги туфайли асосий ойна 18 та секцияга бўлинган. Бу ечим орқали асосий ойна ичкарига букланиб ракетага қадоқланади ва космосга чиққанда қайта очилади. Ҳар бир секция 1,32 метр диаметрдаги олтибурчакли ойнадан иборат бўлиб, ҳар бир ойнанинг вазни 20 килограммни ташкил қилади.\nОйналар бериллий материалидан қиланган. Чунки JWST ўта паст температурада ишлайди ва ушбу температурада ўз формасини сақлаб қоладиган материал танлаш муҳим эди. Бериллий паст температураларда деформацияга учраш даражаси критик нуқтадан пастда. Беррилийдан ясалган ойналар олтин билан қопланган. Олтиннинг ёруғликни қайтариш даражаси бошқа материалларникидан юқори бўлмаса-да, унинг қоплама сифатида танланишининг асосий сабаби — олтин агрессив муҳитга чидамлилиги, яъни нурланиш натижасида реакцион активликни намоён қилмайди.\nЯқин инфрақизил камера (NIRCAM). NIRCAM 0,6 дан 5 микронгача бўлган инфрақизил тўлқин узунлигини қамраб оладиган асосий тасвирлагичдир. У орқали шаклланиш жараёнида бўлган энг қадимги юлдузлар ва галактикалар, яқин атрофдаги галактикалардаги юлдузлар популяцияси, шунингдек, Сомон йўли ва Койпер камари объектларидаги ёш юлдузлар аниқланади.\nФото: «NIRCam Modules — JWST User Documentation»\nҚурилма ёрқин манбалар яқинидаги заиф кўринадиган объекларни суратга олиш имконини берувчи коронограф билан жиҳозланган. Aстрономлар коронограф ёрдамида яқин атрофдаги юлдузлар орбитасида айланаётган экзосайёраларнинг хусусиятларини аниқлашга умид қилишмоқда. NIRCAM ўнта симоб-кадмий-теллурид (HgCdTe) детекторлар тизимига эга. Бу оддий рақамли камераларда жойлашган SSD’ларга ўхшаш.\nЯқин инфрақизил спектрометри (NIRSPEC). Спектрометр объектдан келаётган ёруғликни спектрга айлантириш учун ишлатилади. NIRSPEC ҳам NIRCAM каби 0,6 дан 5 микронгача бўлган инфрақизил тўлқин узунлиги диапазонида ишлайди. Объектнинг спектрини таҳлил қилиш орқали унинг физик хусусиятлари, жумладан, ҳарорати, массаси ва кимёвий таркиби ҳақида маълумот олишимиз мумкин. Спектрлар объекдаги атомлар ва молекулалар бармоқ излари кабидир. Спектрлар орқали атомлар ва молекулалар ҳам идентификация қилинади.\nJWST ўрганадиган кўплаб объектлар, масалан, Катта портлашдан кейин пайдо бўлган биринчи галактикалардан келадиган ёруғлик шунчалик заифки, спектрни ҳосил қилиш учун етарлича ёруғлик тўплаш учун телеспокнинг улкан ойнаси уларга юзлаб соатлар давомида қаратилиб туриши керак. NIRSPEC ўзининг фаолияти давомида минглаб галактикаларни ўрганиш учун бир вақтнинг ўзида 100 та объектни кузатишга мўлжалланган. У космосдаги бундай қобилиятга эга бўлган биринчи спектрометр бўлади.\nЎртa инфрaқизил диапазон инструменти (MIRI). MIRI — ҳам камерага, ҳам электромагнит спектрнинг ўрта инфрақизил ҳудудида ёруғликни кўрадиган спектрографга эга қурилма.\nMIRI тўлқин узунлиги 5 дан 28 микронгача бўлган диапазонни қамраб олади. Унинг детекторлари узоқ галактикалар, янги пайдо бўлган юлдузлар ва заиф кўринадиган кометалар, шунингдек, Койпер камаридаги объектларнинг спектрнинг қизил томонига силжиган нурини кўриш имконини беради. MIRI камераси кенг майдонли, кенг полосали тасвирни тақдим етади. Бу қурилма орқали JWST Хабблнинг ишини давом эттиради десак ҳам бўлади.\nАниқ нишонга олиш сенсори ва яқин инфрақизил тасвирлаш мосламаси ва тирқишсиз спектрометр (FGS/NIRISS). NIRISS — 0,8–5,0 микрометр диапазонида ишлайдиган қурилма бўлиб, узоқдаги объектлардан «биринчи ёруғликни» уларга асбоб-ускуналарни йўналтириш орқали аниқлайди. NIRISS, шунингдек, экзосайёраларни аниқлаш ва ўрганиш учун ҳам фойдаланилади. FGS эса телескопнинг ўзини объект томонга қаратади.\nСовутиш тизими. Совутиш тизимида бир нечта юқори инновацион технологиялардан фойдаланилган. Телескопда ўрнатилаган кўплаб нозик датчиклар ўта паст ҳароратда ишлашга мўлжалланган. Қолаверса, ҳароратнинг ўйнаши ҳам телескоп фаолиятига салбий таъсир кўрсатади.\nТелескопнинг ишчи қисмида 40 К (-233 С) температура сақланиб туриши керак. Шу сабабли телеспокда пассив ва актив совутиш тизимлари мавжуд. Пассив совутиш тизими сифатида соябон ишлатилади. Соябоннинг асосий вазифаси — тўғридан-тўғри Қуёш радиацияси остида турган телескопнинг ишчи қисмини радиациядан тўсиш. Соябон қаватма-қават жойлашган маҳсус юпқа плёнкалардан иборат. Қатламлар орасида вакуум бўлгани учун иссиқлик ташиш фақат нурланиш орқали юзага келади. Шу сабабли нурланишни кесадиган ва ўзини-ўзи совутадиган материал танланган.\nАммо MIRI каби қурилмаларнинг ишчи температураси янада паст (7 К = — 267 C) бўлганлиги учун қўшимча актив совутиш тизими ҳам талаб қилинади. Мана шу ерда чинакамига қийин масала олдида турган олимлар революцион муҳандислик ечимини таклиф қилишди. Аслида, бу температурани олиш муаммо эмас. Ерда ҳатто суюқ гелий температураси олиш бугунда янгилик эмас. Лекин телескопда бу температурани олишда қувват чекланган эди.\nТелескоп қувватни 2кВт қувватга эга Қуёш батареяларидан олади. Шу сабабли актив совутиш муаммосини деярли электр энергиясисиз ҳам қилиш керак эди. Ушбу креотизим қурилмасини яратиш учун NASA 150 миллион доллар сарфлади. Бу креотизим кичик бир объектни деярли қувват истеъмолисиз ўта паст ҳароратда ушлаб тура олади. Ушбу актив совутиш мосламаси ҳақида аниқ документация ҳали интернетга жойланмагани сабабли, фақатгина уни горизонтал иккита цилиндрдан ва гелий газини пульсив равишда ҳайдаб берувчи насосдан иборат система эканлигини айтиш билан чекланаман.\nЖеймс Уэбб космик телескопи инсоният борлиқни англаши учун энг қудратли қуролга айланади. Барчаси қандай бошланган? Биз қаердан келганмиз? Ердан ташқарида ҳаёт борми? Шу каби саволларга Жеймс Уэбб жавоб қидиради.


"Бухоро"ёшлари Янгиерда йиғин ўтказишмоқда » Скачать музыку бесплатно новинки музыки 2016-2017\nКомментариев: 0 Просмотров: 399 Дата: 12-02-2016, 00:40 «Бухоро” жамоаси янги мавсумга тайёргарликни пойтахтда олиб бормоқда. Жамоамизнинг ёшлар таркиби ҳам янги мавсумга анча пухта тайёргарлик кўраётганини таъкидлаш лозим. Ёшларимиз бир муддат Бухорода машғулотларни бошлаб юборишган эди. 9 февралдан бошлаб машғулотлар Янгиерга кўчди ва жамоа у ерда 20-21 февралга қадар шуғулланишни режалаштириб турибди. Машғулотлар давомида назорат учрашувларига катта урғу берилади. Жамоа Янгиерда 4-5 та назорат учрашуви ўтказиб олиши режага киритилган. Бугун “Бухоро” ёшлари дастлабки назорат учрашувини Бекободнинг “Металлург” жамоаси ёшларига қарши ўтказишди. Анча кескин кечган баҳсда бекободликлар 3:1 ҳисобида ғалаба қозонишди. Бухороликларнинг ягона голига Мирфайз Мухиддинов муаллифлик қилди. Назорат учрашуви. 11.02.16 “Металлург” (ёшлар)-“Бухоро” (ёшлар) 3:1 Гол: М.Мухиддинов “Бухоро” (ёшлар) таркиби: Ахроров Арслон, С.Фозилов, И.Усмонов, Т.Умаров, Азамат Ахроров, И.Амонов, И.Холиқов, М.Мухиддинов, Н.Хасанов, Ф.Муинов, Э.Дилмуродов. Заҳирадан тушганлар: М.Жумаев, Ш.Салимов, С.Ашуров, Х.Олимов, Ж.Хайриев, С.Тимуров. - деб хабар бермоқда Stadion.uz нашри.


Япония тахминан 1,63 миллион дозалик Moderna вакцинасини ишлатишни тўхтатди\n26 Август 2021 11:50\nTOKYO. Kazinform - Япония Соғлиқни сақлаш вазирлиги Moderna вакцинасининг ишлатилмаган дозаларида бегона моддалар топилганини эълон қилди, шу муносабат билан тахминан 1,63 миллион дозага яқин вакцинани ишлатишни вақтинча тўхтатиб қўйганини маълум қилди, дея хабар беради Kazinform Kyodonewsга таяниб.\nМамлакатда Moderna вакцинасини сотиш ва тарқатиш учун масъул бўлган Япония фармацевтика компанияси Takeda Pharmaceutical Cо. вакцинанинг соғлиқ учун хавфлилиги тўғрисида баёнот олмаганини айтди.\nХабар қилинишича, 39 та ампуладан топилган бегона моддалар ҳажми бир неча миллиметрга тенг. Қайд этилишича, бу моддаларни ташкил этувчи элементлар номаълум.\nСоғлиқни сақлаш вазирлиги ва Такеда маълумотларига кўра, Moderna аллақачон бу моддаларни текширишни бошлади.\n16 августдан буён Ибараки, Сайтама, Токио, Гифу ва Aйчи префектураларидаги саккизта эмлаш жойларида бегона нарсалар аниқланган.\nTakeda Modernaдан шошилинч вакцинани ўрганишни сўради ва тиббий ва бошқа агентликларни ғайритабиий, шу жумладан тўхтатилмаган вакциналарни ишлатмасликка чақирди.\nКомпания бу ҳолат мамлакатда вакциналар мавжудлигига таъсир қилмаслиги учун чоралар кўрилишини айтди.\nВазирлик маълумотларига кўра, айни ишлаб чиқаришда 1,63 миллион дозадаги Moderna вакцинаси чиқарилган, айни пайтда Испанияда 3004667, 3004734 ва 3004956 рақамлари остида чиқарилган. Барча дозалар 863 та эмлаш пунктлари ўртасида тақсимланган, улар вакцинадан фойдаланиш вақтинча тўхтатилиши тўғрисида хабардор қилинади.\nҲукумат аҳолини эмлашга уринишларига қарамай, мамлакатнинг кўп жойларида «дельта вариант» нинг тарқалиши билан боғлиқ касалликларнинг кўпайгани хабар қилинмоқда.\nҲукумат маълумотларига кўра бутун мамлакат бўйлаб 10 миллиондан ортиқ эмлаш дозалари қўлланилган. Ҳукумат май ойида Moderna вакцинаксидан фавқулодда фойдаланишни маъқуллади. Япония сентябр ойининг охиригача қўшимча Moderna вакцинасининг 50 миллион дозасини олишни режалаштирмоқда.


САВОЛ: Мен туман Ирригация тармоқларида ишладим. Яқинда 60 ёшга тўлиб, пенсия расмийлаштириш учун ҳужжатларимни туман Бюджетдан ташқари пенсия жамғармасига топширдим. Шу муносабат билан мени ишдан бўшатиш ҳақида огоҳлантириш беришди. Раҳбариятнинг қарори қонунийми?\nМ. Азизов, Гулистон тумани\nЖАВОБ: Ўзбекистон Республикаси Меҳнат кодексининг 100-моддасига кўра, меҳнат шартномасини иш берувчининг ташаббуси билан бекор қилиш шартлари белгиланган.\nУшбу модданинг 7-бандига кўра ходимнинг пенсия ёшига тўлганлиги, қонун ҳужжатларига мувофиқ ёшга доир давлат пенсиясини олиш ҳуқуқи мавжуд бўлганида меҳнат шартномаси иш берувчининг ташаббуси билан бекор қилиниши мумкинлиги белгилаб қўйилган.\nЮқоридагиларга асосан, туман Ирригация тармоқлари раҳбариятининг қабул қилган қарори Ўзбекистон Республикаси Меҳнат қонунчилигига зид эмас.\nСаволга “Мадад” ННТ Гулистон тумани ҳуқуқий маслаҳат бюроси бош мутахассиси Саидмаҳмуд Ходжаназаров жавоб берди.


Ҳабиб яна фаолиятини якунлаши ҳақида гапирди - Namanganliklar.uz\nЕнгил вазн тоифасида UFC чемпиони Ҳабиб Нурмагомедов кутилмаган чиқиш қилди. У фаолиятини қачон ва ким билан жангдан сўнг якунлашига шаъма қилди.\n“Очиғини айтганда, келажак учун режалар тузишни ёқтирмайман. Мен ҳамиша ҳаётга реал кўз билан қараганман. Фергюсонга қарши жангга қадар нима бўлишини ҳеч ким билмайди. Унга қарши жангимга ҳали беш ой бор. Кейин нима бўлишини билмайман, балки ҳеч нима ўзгармас, балки фаолиятимга якун ясарман”, деди Ҳабиб.\nЭслатиб ўтамиз, кейинги пайтларда енгил вазнда UFC чемпиони фаолиятини якунлашига тез-тез шаъма қиляпти. У аввалроқ, “Инстаграм” саҳифасида ҳам фаолиятини якунлаши мумкинлигига ишора қилган эди.\n1 597 Ko'rishlar